Кредит берилгач оилавий тадбиркорлар кўпаймоқда / ADOLAT ижтимоий-сиесий газетаси\n2018 йилда партиямизнинг “Тозалик йўлида бирлашайлик” лойиҳаси доирасида туманда атроф-муҳитни муҳофаза қилиш, аҳолининг саломатлиги, санитария-эпидемиологик осойишталигини таъминлаш бўйича жойларда ўрганишлар ўтказиб, аниқланган камчиликлар юзасидан халқ депутатлари туман Кенгашининг сессиясига масала киритган эдик. Мазкур сессияда қабул қилинган қарор ижросини депутатлар назорат қилиб боришди. Натижада ушбу қарор асосида 20 та МФЙ ва 12 та боғча ҳамда 35 га яқин умумтаълим мактабларида белгиланган режа асосида амалий ишлар қилинди.\nДепутатлик гуруҳимиз аъзолари томонидан мактабгача таълим ва умумтаълим мактабларидаги синфлар ўқувчилари сонининг санитария-гигиена талабларига мослиги, умумий дори-дармонлар билан таъминланганлик даражаси, тоза ичимлик суви таъминоти ўрганилиб, мактаб ва боғчаларда бу борада йўл қўйилаётган камчиликлар юзасидан масъул муассасаларга депутатлик сўровлари юборилди.\nТуман аҳолисига кўрсатилаётган тиббий хизмат аҳволи ўрганилганда ҳам ечимини кутаётган муаммо ва камчиликлар борлиги аниқланди. Ўрганиш натижалари депутатлик гуруҳимиз йиғилишида муҳокама қилингач, халқ депутатлари туман Кенгашининг доимий комиссияси мажлисига тақдим этилди. Доимий комиссия йиғилишининг шу масала бўйича қарори ижрога йўналтирилгач, ҳозиргача оилавий поликлиника ва қишлоқ оилавий поликлиникалари, патронаж хизмати, маҳаллалар аҳолисига кўрсатилаётган тиббий хизматлар анча яхшиланди.\nМаҳаллаларда ўтказилган мулоқотлар чоғида фуқаролар ўртага ташлаган масалалар ҳам депутатларнинг диққат марказида бўлмоқда. Жумладан, “Алақўйлиқ” маҳалласи аҳли билан учрашувда ички йўллар носозлиги айрим ноқулайликларни пайдо қилаётгани ҳақида баён этишди. Туман йўл таъмир-қурилиш бўлими бошлиғи номига депутатлик сўрови юборилгач, “Алақўйлиқ” МФЙ ҳудудидаги 3 километрлик ички йўллар асфальтланди.\nДепутатлик гуруҳимиз аъзолари МФЙларида ташкил этилган “Адолат қабулхонаси”га мурожаат қилаётган фуқароларга ҳам ҳар томонлама ёрдам бераяптилар. “Алақўйлиқ” МФЙ ҳудудида яшовчи Шоҳсанам Сатторова бандлик масаласида ёрдам сўради. Депутат Муқаддас Муродова аралашгач, фуқаро Ш.Сатторова тумандаги савдо марказига ишга жойлашди. Моддий ёрдамга муҳтожлиги туфайли фуқаролик паспортини ўз вақтида ололмай келаётган Гулнора Шоназарова ҳам депутат Муқаддас Муродова кўмагида қонуний тартибда фуқаролик паспортига эга бўлди.\nДепутатлик гуруҳимизга “Шарқ юлдузи” маҳалласида умргузаронлик қилаётган Руслан Мейлиев ишга жойлашишида ёрдам беришимизни сўраб мурожаат қилган эди. Депутат Яшин Тошевнинг амалий ёрдами туфайли Р.Мейлиев туман “Тоза ҳудуд” корхонасига ишга жойлаштирилди.\n“Адолат қабулхонаси”га шу каби масалада мурожаат қилган “Севаз” маҳалласида яшовчи фуқаро Нафиса Ҳусанова ҳам депутатларимиз аралашуви билан тумандаги 45-умумтаълим мактабида амалиётчи психолог сифатида доимий иш билан таъминланди .\n“Бектемир” МФЙдаги хонадонларда бўлганимизда оилавий тадбиркорлик билан шуғулланиш истагида бўлган фуқаролар кредит олишда ёрдам кўрсатишимизни сўрашди. Бу борада “Микрокредитбанк”нинг Китоб тумани филиали билан ҳамкорликда иш олиб бордик. Айни пайтда Дилдора Раҳимова гул кўчатлари парваришлашга мўлжалланган иссиқхона ташкил этиши учун 25 миллион сўм имтиёзли кредит, сабзавот экинлари етиштириш учун Алишер Абдуллаев, Эркин Хидиров ҳам банк муассасасидан ҳар бири 25 миллион сўмдан имтиёзли кредит олиб, оилавий тадбиркорликни йўлга қўйишди.\nАйни кунларда фуқароларнинг ташаббусларини қўллаб-қувватлашга доир саъй-ҳаракатлар давом этмоқда. Демак, партия депутатлари кўмаги билан мазкур маҳаллада яқин орада оилавий тадбиркорлар сафи ортади.\nхалқ депутатлари Китоб тумани Кенгашидаги\nИлмий ҳамкорлигимиз давом этади...\nДунёда йиллар билан, вақт билан ўлчанмайдиган нарсанинг ўзи йўқ. Нафақат инсоният ҳаёти, ҳатто корхоналар, муассасалар, ташкилотлар, давлатлар, мам...\nБаркамол авлод — мамлакатнинг ҳал қилувчи кучи...\nЖорий йилнинг 29 ноябрь куни пойтахтимиздаги Миллий матбуот марказида “Конституция билимдони” республика кўрик-танловининг якуний босқи...


Туризм иқтисодиётнинг муҳим тармоғи, мамлакатнинг халқаро миқёсдаги нуфузини ошириш, миллий маданият ва анъаналарни кенг тарғиб қилишга хизмат қиладиган соҳадир. Юртимизда сайёҳликни ривожлантириш бўйича кенг имкониятлар мавжуд. Лекин мазкур имкониятлардан атрофлича фойдаланаяпмизми? Бугун кўрсатилаётган хизматлардан сайёҳлар қониқаяптими? Мавжуд камчиликлар ўз вақтида бартараф этилаяптими?\nЖаҳон тамаддуни ривожига ҳисса қўшган буюк аждодларимиздан қолган моддий ва маънавий мерослар доимо дунё ҳамжамияти, халқаро жамоатчиликнинг эътиборида бўлиб келган. Айниқса, қадимий шаҳарларимиз, жумладан, азим Самарқандда жойлашган узоқ ўтмишдаги суронли ва шавкатли даврларни бошидан кечирган тарихий обидалар, мажмуалар ва зиёратгоҳлар чет эллик ва маҳаллий сайёҳларни ўзига оҳанрабодай жалб этади. Айниқса, техника ва технология, транспорт-коммуникация воситалари жадаллик билан тараққий этаётган бугунги кунда бундай қизиқиш янада кучайганини эътироф этиш жоиз. Майли, бу танганинг бир тарафи. Бироқ ҳали соҳада қилинадиган ишлар кўп. Кези келганда таъкидлаш жоизки, туризмни ривожлантириш бўйича бир қатор муаммоларни бартараф қилиш керак. Сайёҳлар билан суҳбатлашганимизда, улар мамлакатимизда тинчлик-осойишталик қарор топгани, халқимизнинг меҳмондўстлигини алоҳида эътироф этишади. Бундан тўлқинланиб кетасан, киши. Аммо меҳмонхоналарда хоналарнинг торлиги, интернет тармоғининг жуда секин ишлаши, жамоат жойларида ҳожатхоналарнинг жуда камлиги (деярли мавжуд эмаслиги), кўчаларнинг таъмирталаблиги... Умуман, сайёҳлар билан атрофлича суҳбатлашсангиз, бу каби муаммолар хусусида етарлича маълумот оласиз. Дарҳақиқат, сайёҳлик салоҳияти хусусида кўп гапирамизу, лекин мавжуд инфратузилманинг айни пайтдаги аҳволи, камчиликларни бартараф этиш хусусида кўп ҳам бош қотирмаймиз.\nБугун шаҳримиз мисолида олиб қарайдиган бўлсак, туризм инфратузилмасини ривожлантириш борасида бир қатор ишларни амалга оширишимиз зарурлиги аён бўлади. Сайёҳлар билдираётган эътирозларга назар ташласангиз, биринчи масала ҳожатхоналарга бориб тақалади. Айни пайтда шаҳримизда ҳожатхоналар етарли эмаслиги бор гап. Мавжудлари эса санитария-гигиена талабларига умуман жавоб бермайди. Бундан ташқари, хизмат учун белгиланган нарх, кўрсатилаётган хизмат сифатига лойиқ эмас. Аслида мазкур ҳолат шаҳримиз обрўсига умуман тўғри келмайди. Сайёҳлар биринчи галда ҳожатхоналарнинг аҳволига қараб, хизмат кўрсатиш сифатига баҳо беради. Шаҳримизда ҳожатхоналар тармоғини ривожлантириш бугуннинг долзарб масаласидир. Бунинг учун эътибор ва шароит яратиб бериш зарур. Бинобарин, бу ҳам тадбиркорликнинг бир йўлидир. Ваҳоланки, хизмат кўрсатишнинг мазкур тармоғи ўтган асрнинг иккинчи ярмида Европада тадбиркорликнинг бир йўналиши сифатида ривожланган. Жумладан, 1985 йилда Венгрияга сафар қилган отам у ерда пуллик кўчма ва турғун ҳожатхоналар мавжудлиги, хизмат кўрсатиш сифати юқори даражада эканини гапириб берган эди.\nТранспорт-коммуникация, интернет тармоғи ва кўчалар, автомобиль йўллари борасидаги камчиликларимизни бартараф этсак, айни муддао бўларди. Чет эллик меҳмонларга малакали транспорт хизмати кўрсатишда барча қулайликларга эга замонавий автобуслар, транспорт воситалари зарур. Албатта, бу билан айни пайтда шу каби воситалар мавжуд эмас дейишдан йироқмиз, мавжудлари ҳам эҳтиёжни қондиришга етмайди. Интернет тезлиги, хизмат кўрсатиш сифати эса мунтазам равишда тилга олинмоқда. Ўтган йили «Dunyo bo‘ylab» телеканалида сайёҳлар билан ўтказилган сўровда айнан интернет тезлигининг пастлиги, меҳмонхоналардаги хизмат кўрсатиш сифати, жумладан, хоналарнинг торлиги ва бошқа бир қатор муаммоларни тилга олишганди. Интернет тезлигини ошириш, ҳеч бўлмаса шаҳримизнинг сайёҳлар тўпланадиган асосий жойларида Wi-Fi тармоғини бепул қилиб қўйиш керак. Бу ҳозирги пайтда сайёҳлик имижини юксалтиришнинг энг муҳим мезонларидан бирига айланди. Мисол учун, Самарқандга ташриф буюрган сайёҳ Регистон ансамбли, Амир Темур мақбараси ёхуд Хўжа Дониёр зиёратгоҳида суратга тушиб, тасвирни шу пайтнинг ўзида яқинлари ва танишларига интернет тармоғи орқали узатади. Бир пайтнинг ўзида зиёратчи билан бир қаторда бир неча ўнлаб киши шаҳримиздаги объектлар билан танишади. Улар ҳақида қўшимча маълумотлар олишга киришиш имконияти ошади. Демак, шунинг ўзи тарғибот-ташвиқот эмасми? Айрим кўчалар ва ички йўлларнинг нобоплиги, автомобиллар тўхташ жойининг камлиги эса мунтазам эътибордан тушмай келмоқда. Гоҳида одамлар гавжум жойда автомобилларни қўйишга жой топилмаслиги оқибатида тирбандликлар юзага келади. Бу эса пиёдалар билан бир қаторда транспорт воситалари ҳаракатига ҳам халал беради. Дарвоқе, шу ўринда кўчалар номи ва йўл кўрсаткичлар камлиги ҳам сайёҳларга ноқулайликлар туғдирмоқда. Ваҳоланки, бу соҳани ривожлантиришда қўйиладиган энг оддий талаблардан биридир. Ахир, айрим сайёҳлар пиёда ҳаракатланишни маъқул кўради. Бунда эса йўл кўрсаткичлар туристларга ўзига хос маёқ вазифасини ўтайди.\nМеҳмонхоналар борасида ҳам камчиликларимиз бисёр. Биринчи навбатда, меҳмонхоналарга берилган «юлдуз»га қараб хизмат кўрсатишни ҳам йўлга қўйиш зарур. «Юлдуз»ларни кўпайтирган билан нуфуз ошиб қолмайди. Бугунги сайёҳ меҳмонхоналардаги энг оддий, энг жўн жиҳатларга ҳам эътибор қаратади. Оддий чойшабнинг матосидан тортиб, кириш йўлаклари, эшиклар, лифтлар, очиқ ва ёпиқ сув ҳавзалари, спорт майдонлари, сартарошхона, автомобиллар тўхташ жойи, қўйингки, ҳар бир нарса меҳмонхонага берилган даражага мос тушиши керак. Бундан ташқари, юртимизга ташриф буюраётган аксарият сайёҳларни (асосан ривожланган давлатлардан келган меҳмонларни) осмонўпар меҳмонхоналар билан ҳайратга солиб бўлмайди. Аксинча сайёҳларнинг аксариятини бизнинг шарқона турмуш тарзимиз қизиқтиради. Шу ўринда ҳовлиларда ташкил этиладиган меҳмонхоналар — гестхаусларни кўпайтириш лозим. Бу ерда халқимиз турмуш тарзи акс эттирилиши мақсадга мувофиқ. Яъни, замонавий хизматлар ва миллий қадриятлар уйғунлигини намойиш этиш сайёҳларда катта қизиқиш уйғотади. Аслида ҳам сайёҳларни ўзлари истиқомат қилаётган юртда мавжуд бўлмаган ҳаёт тарзини кўриш, халқимиз анъана ва қадриятлари билан танишиш, кундалик турмуш жараёнларида қатнашиш қизиқтиради. Масалан, миллий брендимиз даражасига кўтарилган паловни гестхаусда пиширишда иштирок этишни ҳар бир турист хоҳлаши табиий. Ёки тандирда нон ёпиш жараёнини кузатиш улар учун ҳам қизиқ.\nМиллий чойхоналар Марказий Осиё минтақасига хос бўлган маскан ҳисобланган. Бир пиёла чой устидаги мароқли гурунг кишига ўзгача руҳ бағишлайди. Талабалик пайтимда жанубий кореялик ўқитувчиларимиз миллий маданиятимиз билан танишиш асносида чойхоналаримизга оид маълумотлар билан қизиқишарди. Афсуски, бугунги кунда шаҳримизда миллий чойхоналар деярли йўқ ҳисоби. Миллий чойхоналарни тиклаш, у ерда миллий либосдаги йигит-қизларнинг хизмат қилиши ҳам туризм соҳасида амалга оширилиши лозим бўлган муҳим чора-тадбирлар сирасидандир. Шунингдек, нон, қовун, миллий таом ва ширинликлар сайиллари ҳам меҳмонларда катта таассурот қолдиришини инобатга олсак, уларни қайта тиклаш зарурати туғилди. Бундан ташқари, сайёҳларнинг талабига кўра ресторанларнинг меньюсини ташкил этиш лозим. Масалан, шаҳримизда ҳар бир минтақанинг ошхонаси таркибидаги таомларни тайёрлайдиган ресторанлар фаолиятини йўлга қийиш зарур.\nСайёҳлар бой тарихимиз билан фақат мадрасаю миноралар, зиёратгоҳлар орқали танишиши етарли эмас. Бу борада интерактив усуллардан фойдаланишимиз айни муддаодир. Миллий-этнографик, либослар театрларини ташкил этиш, тарихда буюк аждодларимиз иштирокидаги муҳим воқеаларни саҳналаштирилган ҳолда қайта тиклаш, тарихий шахслар билан боғлиқ шоуларни уюштириш шулар жумласидандир. Айни пайтда шаҳримизда ушбу йўналишдаги биргина «Эл мероси» миллий либослар театри фаолият олиб бормоқда. Бу эса миллий этнографияга қизиқувчи сайёҳларнинг эҳтиёжини қондириш учун етарли эмас. Туристлар шаҳримиз кечки соат саккиздан кейин сув қуйгандек жимиб қолишини таъкидлайди. Мазкур масалани ҳам ҳал этишнинг муқобил вариантлари сифатида шаҳримиздаги майдонларда, обидаларнинг фонида турли тарихий мавзудаги театрлаштирилган томошаларни ташкил этиш мумкин.\nТуризмни ривожлантиришда соҳа учун мутахассислар тайёрлашни сифат нуқтаи назаридан янада такомиллаштириш талаб этилади. Сайёҳларга ҳамроҳлик қиладиган гид-таржимонлар универсал ва чуқур билимга эга бўлиши лозим. Афсуски, бугунги кунда барча гид-таржимонлар мазкур талаб мезонларига жавоб бера олишмайди. Ҳатто айрим мутахассислар тарих, қадрият ва анъаналарга доир билимлари саёзлиги боис сайёҳларнинг олдида мулзам бўлиб қолганига ҳам гувоҳ бўлганмиз. Улар муайян обиданинг қачон қурилгани ва ким қурдирганидан бўлак арзирли маълумот беришга қийналишади. Шу нуқтаи назардан олиб қараганда, гид-таржимонлар тайёрлашда ҳам тизимли ишлар амалга ошириш лозим.\nМухтасар айтганда, иқтисодиётимизнинг муҳим тармоғи саналмиш туризм бўйича юксак салоҳиятга эга эканлигимизга оид гапларни кўп гапиришдан кўра амалий ишларни янада жадаллаштириш фурсати етди. Чунки, бугунги куннинг талаби шуни тақозо этаётир. Бинобарин, юртимизга ташриф буюрган сайёҳларга кўнгилдагидек ҳордиқ чиқариш, уларни тарихимиз ва маданиятимиз, бугунги ҳаётимиз билан атрофлича таништириш, соҳа инфратузилмаларини янада такомиллаштириш асосий мақсадимиз.\nМуаллиф: Умид АЛИМОВ, «Samarqand» мухбири\n28.02.2018 340 № 16 Иқтисодиёт


Super User\tЭҲРОМГА КИРИШ ТАРТИБИ 12 February 2020\nАёлларнинг эҳроми уларнинг сидирға (гулсиз мато) кийими бўлади.\nЭҳромга кирмоқчи бўлган эркак киши сочи, тирноғи, мўйлаби ва олиши лозим ҳаром тук-ларини олиб, сўнгра ғусл қилади. Кейин икки парча оқ, янги ёки ювилган матонинг бирини киндигидан то тиззасини тўлиқ тўсадиган қилиб белига тугади. Буни «изор» дейилади. Иккинчиси елкаси аралаш айлантириб ўралади. Буни «ридо» дейилади. Сўнгра икки ракъат намоз ўқийди. Биринчи ракъатда «Фотиҳа» сурасидан кейин «Кофирун» сурасини, иккинчи ракъатда эса «Ихлос» сурасини ўқийди. Шундан сўнг ният қилади:\n«Аллоҳумма инний урийдул ъумрата, файассирҳа лий ва тақоббалҳа минний», яъни «Аллоҳ, мен умрани ният қилдим, уни менга осон қил ва қабул эт», дейди ва талбия айтишни бошлайди:\n«Лаббайкаллоҳумма лаббайк, лаббайка ла шарийка лака лаббайк. Иннал ҳамда ван неъмата лака вал-мулк, ла шарийка лак».\n«Лаббай сенга ё Аллоҳ, лаббай. Лаббай Сенга, Сенинг шеригинг йўқ, лаббай Сенга. Албатта, мақтов, неъмат ва подшоҳлик Сенга хос. Сенинг шеригинг йўқ».\n«Лаббайка» айтиш билан зиёратчи эҳромга кирган ҳисобланади, ўша лаҳзадан эътиборан унга эҳром ҳукмлари жорий бўлади. Масалан, эркаклар учун тикилган кийим кийилмайди, бош ёпилмайди. Хушбўй нарса сепилмайди, суртилмайди ва ёнида олиб юрилмайди. Жинсий алоқа ва унга тегишли иш ва гап-сўзлардан сақланиш шарт ва ҳ.к. Намоздан кейин, одамларни учратганда, тепаликка чиққанда ва ундан тушганда, саҳарда уйқудан уйғонганда «Лаббайка» айтиб турилади.\nМуҳтарам зиёратчилар, автобусдан узоқ-лашмай юкларингизни текширинг ва ётоқхонага олиб киринг.\nМеҳмонхонага жойлашиб, юкларингизни жойлаштиргандан сўнг, қуйидаги амалларни бажариш лозим:\n– таҳорат қилинг ва эҳромингиз пок эканлигига ишонч ҳосил қилинг;\n– агар эҳромингизни ювишга ва алмаштиришга эҳтиёж туғилган бўлса, ювишингиз ва алмаштиришингиз мумкин бўлади.\n– умрани адо этишга тайёрланинг.\nСизни умрани адо этишга, тавоф, саъй, соч олдириш, эҳромдан чиқиш ва бошқа ишларни қилишга гуруҳ раҳбари олиб боради, гуруҳ билан бирга бўлишга, раҳбарингиздан узоқлашмасликка ҳаракат қилинг, акс ҳолда адашиб қоласиз.\nҲарамга кетаётиб, йўқотиб қўйишингиз мумкинлиги учун ўзингиз билан катта миқдорда пул олиб юрманг.


Ихтиёр Каримов: “Бунёдкор” ҳар жабҳада устунлик қилди\n1 июнь,2017, 08:28 209\nЎзбекистон Кубоги нимчорак финал жавоб ўйинидан ўрин олган “Бунёдкор” – “Шўртан” (3:0) учрашувидан кейинги матбуот анжуманининг биринчи қисмида ғузорликлар устози иштирок этди.\n“Авваламбор барчамиз учун устоз – Юрий Вазгенович Саркисянни қутлуғ 70 ёши билан “Шўртан” клуби номидан табриклайман. Ўйинга келадиган бўлсак, унда “Бунёдкор” устунлик қилди. Биз бундан уч кун илгари “Олмалиқ” билан оғир учрашув ўтказган эдик.\nЎша ўйиндаги чарчоқ аломатлари сезилди, деб ўйлайман. Қолаверса, “Бунёдкор”даги ёшлар шижоати яққол сезилди ва рақибимизнинг ўйинга тайёргарлиги яхши олиб борилганлиги яққол билиниб қолди. Игорь Таран секин-аста машғулотларга қайтди ва тез орада асосий таркибдан жой олади.\nИккинчи даврадан ёшлар таркибида тўп тепаётган йигитларга ҳам эътибор қаратамиз. Асрор Алиқулов устозлик қилаётган ўринбосарларимиз мусобақа жадвалида етакчилик қилишмоқда. Давралар оралиғида уларга ҳам алоҳида эътибор қаратамиз. Сўнгги ўйинларда шунга амин бўляпманки, таркибимиздаги йигитларимизнинг руҳий ҳолати яхши эмас”, –дейди Ихтиёр Тоғаевич.\nКубок Бекободга кетди (фото) 139 18.11.2017\n"Насаф" - "Пахтакор". Йил жангининг превьюси 759 17.11.2017\nАёллар футболи. 2 кундан кейин финал! 106 16.11.2017


БАА Ўзбекистонга 8 тонналик инсонпарварлик ёрдамини юборди | Qalampir.uz\nБАА Ўзбекистонга 8 тонналик инсонпарварлик ёрдамини юборди\nЖамият\t28 Март 2020 00:05 14504\nБирлашган Араб Амирликлари коронавирус пандемиясининг кескин тус олиши муносабати билан Ўзбекистонга инсонпарварлик ёрдамини юборди. Бу ҳақда Ўзбекистон Республикаси Президенти Шавкат Мирзиёевнинг кенжа куёви – Триатлон федерацияси раиси, Аралаш жанг санъатлари ассоциацияси президенти Отабек Умаров ижтимоий тармоқлардаги саҳифасида хабар берди.\n“Бирлашган Aраб Aмирликлари ҳукуматига пандемияга қарши курашда Ўзбекистон халқига кўрсатган ёрдами учун миннатдорлик изҳор этаман! Бугун 8 тоннадан ортиқ гуманитар ёрдам махсус рейс билан Тошкент аэропортига олиб келинди.\nТиббий ниқоблар, қўлқоплар, ҳимоя костюмлари ва бошқа воситалар бизга COVID-19 ҳужумига қарши туришга ёрдам беради. Биз бу оғир дамларда ёлғиз эмаслигимизни билишдан мамнунмиз ва айниқса мамлакатингиз олд қаторларда коронавирусга қарши кураш олиб бораётган бир пайтда бизни ҳам қўллаб-қувватлаётганингизни қадрлаймиз. Сизга эгилиб таъзим қиламиз, ватандошларимнинг дуолари ушбу синов пайтида сизни ва яқинларингизни ҳимоя қилсин!”, деб ёзади Отабек Умаров.\nАйни вақтда Бирлашган Араб Амирликларида ҳам коронавирус билан боғлиқ вазият ҳавас қилгудек эмас. Дунёнинг туристик маркази бўлган БАА кўчалари бўшаб қолган. Мамлакатда карантин эълон қилинган. Бугунгача 333 киши коронавирусга чалинган бўлса, улардан икки нафари вафот этган, 52 киши вирусдан соғайган.\nЎзбекистонда эса коронавирусга чалинганлар 88 кишини ташкил этмоқда. Мамлакатда коронавирусга чалинган илк бемор 15 март куни қайд этилган бўлса, 27 март куни ушбу касалликдан биринчи ўлим ҳолати кузатилди. Мамлакатда 100 мингга яқин киши карантинга олинган.\nЎзбекистон коронавирус дунёга қулоч ёзишни бошлаган даврда икки марта ХХРга, бир марта Эрон Ислом Республикасига инсонпарварлик ёрдамини юборди.\nОтабек Умаров Ўзбекистон-БАА коронавирус инсонпарварлик ёрдами\n16 Январь 08:18 31461\n16 Январь 12:41 29907\n15 Январь 09:06 28908\n14 Январь 11:07 21309\n15 Январь 12:49 20003


Саратоннинг ҳамласига чап бериш мумкин\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Саратоннинг ҳамласига чап бериш мумкин\t10:52, 21 декабрь 2015\tМавзуга доир саволларга онколог шифокор, тиббиёт фанлари доктори, профессор Мирза-Али Ғофур-Охунов жавоб беради. Хавфли ўсмаларнинг келиб чиқиши овқатланишга боғлиқми?\nКасалликларининг учдан бир қисми овқатланишга боғлиқ кечади. Ўз вақтида овқат ейиш, мева-сабзавотлар, кўкатлар, витамин С, Е, А ва минералларга бой маҳсулотларни истеъмол қилиб туриш танадаги тўқималар ҳолатини яхшилайди. Шуни таъкидлаш керакки, спорт билан мунтазам шуғулланиш, умуман, ҳаракатчанлик кўпгина касалликларнинг, жумладан саратоннинг ҳам олдини олади.\nТажрибаларимдан келиб чиққан ҳолда шуни айтишим жоизки, мева-сабзавотларни доимий равишда истеъмол қилган киши йўғон ичакнинг хавфли ўсмасидан йироқ бўлади. Пиёз ва саримсоқни хуш кўрувчиларда эса меъда саратони жуда кам учрайди. Яллиғланишларни дастлабки босқичда даволаган одамларда оғиз бўшлиғи, меъда ости бези, сийдик қопи саратони билан оғриш ҳоллари деярли кузатилмайди. Айниқса, тамаки чекишдан воз кечган одам ўзини энг оғир хасталикдан асраб қолган бўлади. Дарднинг барча тури насл сурадими ёки?..\nЯқин қариндоши ёки оиласидагилардан бирортаси саратон билан оғриб ўтган кишилар ҳушёр бўлишлари ва раколди касалликлар профилактикаси билан шуғулланиб туришлари лозим. Чунки саратоннинг пайдо бўлишида ирсий омилларнинг аҳамияти катта (3-6 фоизгача). Айниқса сут безлари, бачадон, тухумдон, йўғон ичак саратони, оқ қон (лейкоз) касаллиги, ретинобластома, бош мия ўсмаларининг насл суриши аниқланган.\nШунингдек, йўғон ичакдаги полипозлар, меъда-ичак тизимидаги аденоматоз полипларнинг ҳосил бўлишида ҳам ирсий омиллар муҳим роль ўйнайди. Эндиликда саратон хасталигининг кейинги авлодда учраши ёки учрамаслигини олдиндан билиш имконияти мавжуд. Молекуляр генетик усуллар орқали маълум ахборотга эга бўлиш мумкин. Бу нарса оилаларда ўсма хасталигидан хавотирланишнинг олдини олади.\nКимётерапиянинг таъсири қай даражада? — Кимётерапия ўзига хос даволаш усули бўлиб, бунда бемор организмига юборилган дори моддаси ўсма хужайраларини ўсишдан тўхтатади ва нобуд қилади. Бундай дори воситалари бир ёки бир неча кун давомида венага юборилади, баъзан ичилади. Кейинчалик муолажа уч-тўрт ҳафтада бир маротаба такрорланиб туради. Шуни ёдда тутиш лозимки, кимётерапияда қўлланиладиган препаратлар соғлом тўқималарга ҳам таьсир қилиши мумкин. Яъни, кўнгил айниши, қусиш, анемия, соч тўкилиши ва ҳолсизланиш рўй беради.\nБемор кимётерапиядан сўнг қуйидаги тавсияларга амал қилгани маъқул:\nа) муолажа пайтида шўр, қуруқ овқатлар еманг, апельсин, лимон, грейпфрут шарбатларини ичманг;\nб) ҳадеб қусаверсангиз шифокор билан маслаҳатлашиб қайт қилишнинг олдини оладиган дори ичишингиз керак;\nв) кўнглингиз айнаса, чуқур-чуқур нафас олинг, ўтиб кетади;\nг) соч қисман ёки бутунлай тўкилса, хавотир олманг, чунки муолажа тугаганидан сўнг соч ўса бошлайди;\nд) кимётерапия олаётганда сартарошга бормаганингиз маъқул, шунингдек сочни турмаклатиш ёки жингалак қилдириш мумкин эмас;\nе) муолажа давомида юмшоқ овқатлар ва кўпроқ сутли таомлар истеьмол қилганингиз маьқул;\nз) қуёш тиғида юришдан ёки нам ҳавода совуққотишдан ўзингизни асранг.\nКасалликнинг олдини олиш учун — Аксарият ҳолларда ўсма касалликлари бошланишда клиник аломатларсиз кечади ва ривожланиб кетгандан сўнггина рўй-рост кўзга ташланади. Бунда асосан беморнинг сабабсиз озиб кетиши, қувватсизлик, иштаҳа йўқолиши, салга чарчаб қолиш ҳолатлари кузатилади. Айнан шу даврда саратон илдиз отиб, организмга заҳарли моддалар ажратаётган бўлади. Касалликда беморнинг кўнгли айнийди ва оғриқдан азоб тортади. Мана шу икки ҳолат саратонинг асосий белгилари саналади.\nКасалликнинг бир аъзодан иккинчи аъзога ўсиб киришининг олдини олиш мақсадида жарроҳлик амалиёти билан бирга кимёвий усул, нур терапияси, иммунотерапия ва гормонотерапия қўлланилади. Шу ўринда айтишим жоизки, айримлар саратонга чалинган яқин кишиларини даволатиш учун чет элларга қатнаб юришади. Ваҳоланки, республикамизда ҳам бу дардни даволаш имкониятлари хорижникидан кам эмас. Бугунги онколог шифокорлар юқори малака ва етарли тажрибага эга, шунинг учун ҳам улар беморга тўғри ташхис қўйиб, саратонни илк босқичларидаёқ даволашга эришмоқдалар. Демак, бемор дард кучайиб кетмасдан шифокорга учраса ва мутахассис буюрган муолажаларни ўз вақтида олса саратоннинг ривожланишини тўхтатса бўлади.\n— Ҳар бир одам хеч нарса безовта қилмаётган бўлсада, айниқса 40 ёшдан ошгандан сўнг йилда икки маротаба шифокор кўригидан ўтиши зарур. Унутмаслик керакки ёш ўтиши билан, айниқса климактерия даврида онкологик касалликларга йўлиқиш эҳтимоли ортади. Шундай экан, ўзингизни синчиклаб кузатинг, организмингиздаги бирорта ўзгаришга бепарво бўлманг. Агар сизда тез чарчаш, бутун танада оғриқ пайдо бўлиши, ҳазм жараёнининг бузилиши, овқат ютишнинг қийинлашиши, томоқ қичишиб йўтал тутиши ёки овоз бўғилиши, сабабсиз озиб кетиш, аёлларда сут безларининг қаттиқлашиши сингари ҳолатлар учраса албатта тиббий текширувлардан ўтинг.\nЁдда тутингки, ўз соғлиғингизга жиддий эътибор қилсангиз, бу нарса ракка олиб келувчи касалликларни бартараф этишга ёрдам беради.


415 муаммонинг 247 тасига ечим топилди\n24.08.2018 15:28 0 98\nХўжайли тумани Давлат хизматлари маркази ходимлари марказда хизмат кўрсатиш билан бир қаторда, туманимизнинг энг чекка ҳудудларида яшайдиган аҳолига ҳам мобил хизматларни кўрсатиб келишмоқда.\nХусусан, ногиронлиги бўлган, марказга келиш имкони бўлмаган фуқароларга жойларга борган ҳолда сайёр давлат хизматлари кўрсатилмоқда.\nБундай сайёр хизмат кўрсатиш тартиби мунтазам йўлга қўйилган. Ўтган вақт мобайнида марказ ходимлари «Обод қишлоқ» дастури доирасида «Саманкул» ҚФЙ ҳудудидаги «Бай жап» ва «Қамыс шалы» аҳоли масканларидаги 678 та хонадонга бориб, аҳоли билан учрашди. Аҳолининг 415 муаммоси ўрганилиб, шундан 247 та муаммо ўз ечимини топди.\nХўжайли тумани Давлат хизматлари маркази етакчи мутахассиси\nдавлат хизматлари маркази мобил хизматлар\nТаълим 29/07, 10:10\nҚонуний ҳужжат мактаб директорлари учун асос эмасми?


2019.02.25 | Янгиликлар\nПрезидентимиз Ш.Мирзиёевнинг “Ёшларни маънавий-ахлоқий ва жисмоний баркамол этиб тарбиялаш, уларга таълим-тарбия бериш тизимини сифат жиҳатидан янги босқичга кўтариш чора-тадбирлари тўғрисида”ги қарори ҳамда “Жамиятда ҳуқуқий онг ва ҳуқуқий маданиятини юксалтириш тизимини тубдан такомиллаштириш тўғрисида”ги Фармони ижросини таъминлаш, ўқувчи-ёшлар ўртасида жиноятчилик ва ҳуқуқбузарлик ҳолатларини олдини олишда “тенгдош-тенгдошга” тамойилини ривожлантириш, ёшлар билан ишлаш тизимига халқаро тажрибаларни татбиқ этиш мақсадида умумтаълим мактаб ўқувчилари учун Бирлашган Миллатлар Ташкилоти Бош Ассамблеясининг симуляцион “Ёшлар ўртасида жиноятчиликни олдини олиш” мавзусида “Ёш делегат” конференцияси ташкил этилмоқда.\nКонференция Халқ таълими вазирлиги томонидан жорий йилнинг 10-12 май кунлари юртимиз умумтаълим мактабларида таҳсил олувчи юқори (8-11) синф ўқувчилар учун “GLOZ82 Ҳуқуқий маданиятни қўллаб-қувватлашга қаратилган Доҳа Декларациясининг амалга оширилиши бўйича Глобал дастур” ҳомийлигида, Бирлашган Миллатлар Ташкилотининг Наркотик моддалар ва жиноятчиликка қарши кураш бўйича бошқармасининг Марказий Осиёдаги ваколатхонаси (UNODC ROCA), Ўзбекистон ёшлар иттифоқи Марказий Кенгаши, Ўзбекистон Республикаси Бош прокуратураси билан ҳамкорликда ташкил этилиши режалаштирилган.\nКонференциянинг бош мақсади - Бирлашган Миллатлар Ташкилотининг расмий учрашувлари андозасида анжуман ўтказиш. Конференция ўқувчиларни дипломатик соҳадаги ечимлар, қийинчиликлар ва энг яхши тажрибаларни ўрганишлари мақсадида бирлаштиради. Шунингдек, республиканинг интилувчан ва ижтимоий фаол ёшларини бир мақсад сари йўналтиради. Конференция республикамизнинг муайян ижтимоий-иқтисодий соҳадаги мавжуд муаммоларига ечимлар топиш, ҳукумат ишларида ёшлар ролини ошириш, уларнинг ғояларини қўллаб-қувватлаш кабиларни ўз ичига олади. Конференция мамлакатимизнинг барча ўқувчи-ёшларига БМТ фаолияти ва уни иш юритиш тизимини таништириб, жамоат олдида нутқ сўзлаш, муаммоларни ечиш, дипломатик музокара олиб боришни ўргатади. Қолаверса, халқаро билим ва тажрибаларни бериш орқали уларни давлатимиз ривожига ҳисса қўшиш, келгусида халқаро ҳамжамият олдида юртимиз даражасини янада оширадиган кадр ҳамда ижтимоий масъулиятли фуқаролар бўлиб етишиш йўлида бирлаштиради.\nКонференция Бирлашган Миллатлар Ташкилотининг ҳақиқий конференцияларини симуляция қилади ва унда иштирокчилар ўзлари дипломатлар каби БМТнинг расмий (асосан инглиз) тилларида фаолият олиб боради. Конференцияда асосан БМТнинг барқарор ривожланиш мақсадлари доирасидаги мавзулар, жумладан, “Ёшлар ўртасида жиноятчиликнинг олдини олиш” мавзуси муҳокама қилинади.\n- тилларни билиш даражаси (инглиз тилни мулоқот даражасида билиши шарт);\n- БМТ ҳақидаги тушунчаларга эга бўлиш ва глобал фикрлаши;\n- анкетадаги саволларга берган аниқ, асосли ва теран жавоблари;\n- эришган ютуқлари ва интилувчанлиги;\n- замонавий лидерлик ва коммуникатив кўникмалари;


ЎзА - Хитойлик санъаткорлар – Самарқандда\n24.10.2012 14:17 Чоп этиш версияси\nЎзбекистон Республикаси Маданият ва спорт ишлари вазирлиги ва Хитой Халқ Республикасининг мамлакатимиздаги элчихонаси ҳамкорлигида ташкил этилган тадбир доирасида Ҳамид Олимжон номидаги вилоят мусиқали драма театрида Хитойнинг Бонду ўлкаси “Хан Шин” ансамблининг концерти намойиш этилди.\nТадбирда Ўзбекистон ва Хитой ўртасида ҳамкорлик алоқалари тобора мустаҳкамланиб бораётгани таъкидланди. Маданий, гуманитар соҳалардаги ҳамкорлик икки халқ тарихи, маданияти, миллий анъана ва қадриятларини ўрганиш ва кенг тарғиб этишда муҳим омил бўлмоқда.\n– Хитой маданияти кунлари доирасида Шарқнинг энг гўзал ва бетакрор шаҳри – Самарқандда ўз дастуримизни намойиш этиш имкониятига эга бўлганимиздан ғоят хурсандмиз, – дейди “Хан Шин” ансамбли раҳбари Ву Хиао Лиин хоним. – Чунки қадимий Буюк ипак йўли чорраҳасида жойлашган бу шаҳар азалдан ўзининг бой тарихи, илм-фан ва юксак маданияти билан дунё аҳлини ҳайратга солиб келади. Томошабинлар дастуримизни катта қизиқиш билан кутиб олганидан мамнунмиз.\nХитойлик меҳмонлар Самарқанднинг тарихий обидалари ва муқаддас қадамжолари, бу ерда амалга оширилаётган улкан бунёдкорлик ишлари, шунингдек, миллий ҳунармандлик маҳсулотлари кўргазмалари билан танишдилар.


«Сандерленд» жамоасининг 33 ёшли ҳужумчиси Жермейн Дефо Англия чемпионатининг навбатдаги турида «Лестер»га қарши кечадиган баҳс олдидан фикрларини билдириб ўтди.\n«Лестер» — катта жамоага айланди. Уларнинг ўйинлари менга ҳам ёқади. Уларнинг бу мавсумда қилаётган ишлари тарихга киради.\nЛекин мен бу жамоага қарши ўйинда ғалаба қозониш иштиёқидаман. Бу биринчидан «Сандерленд»нинг АПЛда жон сақлаб қолиши учун, қолаверса «Тоттенҳэм»да (футболчи узоқ йиллар давомида айнан шу жамоада тўп сурган - таҳр.) чемпион бўлиш имконияти пайдо бўлади», — дейди Дефо.\n«Сандерленд» ва «Лестер» учрашуви 10 апрель куни бўлиб ўтади.\nЖамоа айни вақтда 31 ўйиндан кейин 27 очко жамғарган ҳолда 18-ўринда жойлашган. Сэм Эллардайс шогирдларининг лигада жон сақлаб қолиш курашидаги асосий рақиби «Норвич» бўлиб, бу икки жамоа кейинги турда ўзаро тўқнашади.\n«Сандерленд» «Лестер» ва «Норвич»га қарши ўйинларга Рокер пляжида тайёргарлик кўрди.


Яқинда “Ўзбекистон 24” телеканалида “Адолат” социал демократик партияси томонидан 2019 йилнинг 29 сентябрь куни Наманган вилояти Янгиқўрғон туманидаги “Бешбулоқ” ўйингоҳида ўтказилган “Адолат — ҳар бир инсон учун!” шиори остидаги митинг ҳақидаги ахборот намойиш этилди. Унда “Адолат” СДП вакили, туман ҳокимлигининг "Янгиқўрғон ҳаёти" газетаси муҳаррири Дилбар Асқарова телеканал мухбирига интервью берар экан, сайловчиларни партия номзодларига овоз беришга чақирди.\nМаълумки, бу йилги сайловлар Марказий сайлов комиссияси томонидан “Янги сайлов, янги Ўзбекистон!” шиори остида ўтиши эълон қилинди. Бунинг маъноси жорий йил илк маротаба сайловлар янги Сайлов Кодекси асосида ўтказилаётганидир. Аммо “Адолат” СДП вакилининг бемаврид қичқирган хўроздек сайловчиларни овоз беришга даъват қилгани “Адолат”чи опанинг Сайлов кодексидан бехабар эканлигини кўрсатади. Чунки бу пайтда ҳали партия Марказий сайлов комиссиясининг сайловда иштирок этишга рухсатини оладими, йўқми бу номаълум. Бундан ташқари, жамоатчилик сиёсий партияларга эргашишини наҳотки, бугун партия номидан гапираётган одам билмаса?\nДарвоқе, 20 сентябрь куни “Адолат” СДП Сиёсий Кенгаши томонидан ўтказилган Тошкент шаҳридаги “Анҳор-Локомотив” боғида Олий Мажлис Қонунчилик палатаси депутати, “Адолат” СДП фракцияси аъзоси Муҳаррам Дадахўжаева ҳам омма олдига чиқиб, барчани партия номзодларига овоз беришга чақирди.\nАгарки, Олий Мажлисда қонунлар “кашф” этаётган депутатларнинг ўзи қонун талабларини бузиб турса, бошқалардан нимани кутиш мумкин?\nЎзбекистон “Миллий тикланиш” демократик партияси “Ёшлар қаноти” фаоли.


Муносабат: Масжидлар ҳар куни ишлайди! - Hidoyat.uz\nАсосий саҳифа Янгиликлар Ўзбекистон янгиликлари Муносабат: Масжидлар ҳар куни ишлайди!\nЧоп этилди Avgust 13, 2020 Муносабат: Масжидлар ҳар куни ишлайди!da fikr bildirishni o'chirish\nАллоҳга шукрки, шу йил 17 август куни бомдод намозидан бошлаб, юртимиздаги барча 2070 та жоме масжид ўз эшиклари яна мўмин-мусулмонларга очади. Ҳақиқатан, барча мўмин-мусулмонларимиз жомеларда намоз ўқишни жуда ҳам соғинишди. Масжидлар очилиши хабари, ҳеч шубҳа йўқки, кўнгилларни шод қилган мужда бўлди.\nТаъкидлаймизки, айрим сайт ва ижтимоий тармоқларда масжидлар ҳафтада тўрт кун ишлайди, жума, шанба ва якшанба кунлари эса фаолият кўрсатмаслиги ҳақидаги ҳабарлар англашилмовчилик оқибатидир.\nМасжидлар ҳафтада ҳар куни ўз иш фаолиятини олиб боради, фақат жума намози эпидемиологик вазият барқарорлашгунга қадар вақтинча адо этилмай туради. Дуою-тазарруларда бардавом бўлиб турсак, бу файзли ибодатга ҳам Аллоҳ таоло насиб этади.\nБарча намозхонларимизга масжидларда жорий этилган санитария-эпидемиологик қоидаларни яна бир бор ёдга соламиз:\n– масжидларнинг кириш жойини дезинфекцион “тўшак”лар билан жиҳозлаш, бирламчи дезинфекциялаш воситалари, пирометрлар (контактсиз ҳарорат ўлчагич) билан таъминлаш;\n– ҳар бир фуқаро масжид ичида тиббий ниқобда бўлиши, ҳудудга киришда қўлларини дезинфекциялаш воситасидан фойдаланиши;\n– масжидга ташриф буюрган ҳар бир шахснинг касаллик аломатларини текшириш (ҳарорат ўлчаш ва ташқи аломатлар), тана ҳарорати 37ºС ва ундан юқори бўлган ҳолатда фуқароларни алоҳидалаш ва 103 телефон рақами орқали тез тиббий ёрдамга хабар бериш;\n– ибодат вақтида ижтимоий масофаланишни сақлаш, фуқаролар орасидаги масофани 1,5 метр этиб белгилаш (махсус чизиқлар ёрдамида катакларга ажратган ҳолда);\n– ҳар бир масжиднинг кириш қисмига касалликдан сақланиш, ҳудудда карантин талабларига қатъий амал қилиш, хусусан, 65 ёшдан катта фуқароларни масжидларга вақтинча ташриф буюрмай туришлари тавсия этилиши тўғрисидаги ахборот лавҳаларини ўрнатиш;\n– масжид маъмурияти томонида иш фаолиятни карантин даврида ташкил этиш бўйича тегишли буйруқ ва ички тартибларни ишлаб чиқиш (бунда ёши 65 ёшдан улуғ фуқароларни вақтинча ташриф буюрмай туришларини тавсия этиш);\n– масжидларда жума намозини вақтинча адо этмаслик;\n– ҳудудий Санитария-эпидемиология хизмати ходимлари томонидан масжидларнинг барча ходимлари билан тушунтириш ишларини ташкил этиш;\n– ушбу хизмат томонидан белгиланган муддатда (ҳар 3 кунда ёки ҳафтада бир маротаба) масжидлардаги санитария-эпидемиологик ҳолатни ўрганиш ва тавсиялар бериш;\n– масжидлар бинолари ва ҳудудини ҳар куни дезинфекция қилиш, хоналарни шамоллатиш;\n– масжидга кириш ва чиқиш жойларида аҳолининг тўпланишига қатъий йўл қўймаслик;\n– таҳоратхонадан фақат зарур шароитлар яратилган (бир марталик сочиқ-салфетка, антисептик воситалар, суюқ совунлар билан таъминлаш, қисқа муддатларда дезинфекция қилиш), ижтимоий масофаланишни сақлаган ҳолда фойдаланиш каби тартиб-интизомлар алоҳида таъкидланади.\nҲақ таоло ўзининг уйида қилинган ибодатлар ва дуою тазаррулар сабабидан бутун инсоният бошига келган касалликни даф этсин.


ЎзА - Фарғонада тошдан қоғоз ишлаб чиқарилади\n11.05.2019 08:18:55 Чоп этиш версияси\nФарғонада тошдан қоғоз ишлаб чиқарилади\nПРЕЗИДЕНТ ТАШРИФИДАН СЎНГ. Фарғона вилоятида 2019-2020 йилларда қиймати 40,4 триллион сўм бўлган 624 та йирик ва ўрта инвестиция лойиҳалари ишга туширилиши белгиланган бўлиб, улар негизида 49 мингдан зиёд иш ўрни яратилади.\nМамлакатимизда ҳудудларда инвестиция лойиҳаларини амалга ошириш, тўғридан-тўғри хорижий инвестицияларни жалб этиш ва ўзлаштириш борасида тизимли ишлар олиб борилмоқда. Фаол инвестициялар ва ижтимоий ривожланиш йилида мазкур йўналишдаги ишларнинг кўлами янада кенгаймоқда. Давлатимиз раҳбари 6-7 май кунлари Фарғона вилоятига ташрифи чоғида амалга оширилаётган инвестиция лойиҳалари билан танишиб, бу борадаги долзарб вазифаларни белгилаб берди. Вилоятга инвестиция олиб келиш, саноат ва тадбиркорликни ривожлантириш бўйича бир йил фавқулодда сафарбарлик эълон қилинди.\nАйни кунларда Фарғона шаҳрида Жанубий Кореянинг “Chung Construction Design Group” компанияси инвестицияси ҳисобига 500 ўринли беш юлдузли меҳмонхона, замонавий савдо ва бизнес анжуманлар ўтказиш мажмуаси барпо этиш ишлари бошланмоқда. Қўқон шаҳридаги “Йигитов клиник” хусусий корхонасида инновацион хирургия маркази, Фарғона туманидаги “Фергана франц” қўшма корхонасида “Welcome to Uzbekistan” бренди остида эко ва вино туризмини ташкил этиш, Данғара туманидаги “Агро грин сити” масъулияти чекланган жамиятида 12 гектар ер майдонига гидропоника усулида иссиқхона, Олтиариқ туманидаги “Eco export Trade” масъулияти чекланган жамияти томонидан логистика маркази ташкил этиш лойиҳалари ишга туширилади.\nЖорий йилда Инвестиция дастурига киритилган ҳудудий лойиҳаларни амалга оширилиши ҳисобига вилоят иқтисодиётига жалб этиладиган тўғридан-тўғри хорижий инвестициялар миқдорини 42 та лойиҳаларда 312,7 миллион долларга етказиш учун аниқ чора-тадбирлар ишлаб чиқилди.\nАйни кунларда Фарғона шаҳрида хитойлик ишбилармонлар билан ҳамкорликда тошдан экологик тоза қоғоз ишлаб чиқариш инновацион лойиҳаси амалга оширилмоқда.\nМаълумотларга қараганда, мамлакатимиздаги қоғоз хомашёсига бир йиллик эҳтиёж жами 350 минг тонна бўлса, шундан 120 минг тоннадан зиёди офсет ва газета қоғозидир. Китоб, журнал, газета, ўқув дафтари, офис қоғози ва бошқа оқ қоғоз ва босма маҳсулотлари айнан офсет ва газета қоғозидан ишлаб чиқарилади. Қоғоз маҳсулотлари асосан хориждан олиб келинмоқда. Мазкур лойиҳа эса импорт ўрнини камайтириш, маҳаллий хом ашёдан сифатли маҳсулот ишлаб чиқариш билан аҳамиятлидир. Фарғона вилояти ҳокими Ш. Ғаниев 25-27 апрель кунлари Хитойда бўлиб ўтган “Бир макон, бир йўл” халқаро форумида иштирок этиб, лойиҳани амалга ошириш бўйича меморандум имзолаган.\nИнновацион лойиҳанинг умумий қиймати 7 миллион доллар бўлиб, у Хитойнинг «Ningbo Stone Paper Environmental Friendly Materials Co.LTD» компанияси ва “Сайқал” савдо ишлаб чиқариш корхонаси билан ҳамкорликда амалга оширилмоқда. Замонавий технологиялар асосида фаолият кўрсатувчи корхона ишга тушгач, бир йилда бу ерда 9 минг тонна қоғоз ишлаб чиқарилиб, 60 та янги иш ўрни яратилади.\n–Бугунги кунда сифатли тош қоғоз маҳсулотларига талаб бутун дунёда ортиб бормоқда, – дейди лойиҳа ташаббускори Абдураҳмон Ниёзов. – Сабаби унда экологияга ҳеч қандай зарар етмайди, балки оддий тош ёки кальцийдан фойдаланилади. Лекин тош қоғознинг сифати целлюлоза қоғозникидан бутунлай фарқ қилади. Биз юртимиздаги қоғоз хом ашёсига бўлган бир йиллик эҳтиёжни ўрганиб чиқдик. Китоб, журнал, газета, ўқув дафтари, офис қоғози ва босма маҳсулотлари айнан офсет ва газета қоғозидан ишлаб чиқарилади. Матбаа корхоналарида асосан чет эл қоғозлари ишлатилади. Мазкур лойиҳа ишга тушгач эса, ўзимизнинг маҳаллий хом ашёдан экологик тоза қоғоз ишлаб чиқарилади. Ички бозор билан биргаликда ташқи бозорга ҳам маҳсулотлар экспорт қилинади. Давлатимиз раҳбарининг вилоятимизга ташрифи чоғида инновацион лойиҳамизнинг тақдимотини щтказган эдик.


БАЙРАМГА МУНОСИБ СОВҒА » "Bulung‘ur hayoti" gazetasi\nGazeta: admin Қўйилган сана: 28-09-2019, 03:10 Рукун: Янгиликлар / ТУМАН ХАЁТИ Кўрилди 148\nЎқитувчи ва мураббийлар байрами арафасида Ўзбекистон Республикаси Вазирлар Маҳкамасининг 2018 йил 25 июндаги 475-сонли қарори асосида Эломон МФЙ марказида тадбиркор Шуҳрат Ҳазратов ташаббуси билан Давлат хусусий шериклик шартномаси асосида 200 ўринли “Марҳабо Жўшқин” номли мактабгача таълим ташкилоти биноси қурилиб фойдаланишга топширилди.\nЗамонавий кўринишга эга бўлган бинонинг очилишига бағишланган тадбирда туман ҳокимлиги, маҳалла оқсоқоллари, фаоллари, меҳмонлар, ота-оналар ва мутассадди ташкилотлар ходимлари иштирок этишди. Тадбир давомида 11, 23, 3-МТТ тарбияланувчилари шўх қўшиқлар куйлашиб, рақсга тушишди. Жажжи болажонлар спортнинг карате тури бўйича машқларни намойиш этишиб, тадбир иштирокчиларининг қизғин олқишига сазавор бўлдилар.\nТадбирда туман ҳокими Баҳодир Баҳрамов, 2-сектор раҳбари - туман прокурори Азизбек Абдураҳимовлар маҳалла аҳолисига шундай ажойиб МТТ қуриб берган тадбиркор Шуҳрат Ҳазратовга тадбир иштирокчилари номидан ўз миннатдорчиликларини билдирдилар.\nТуман ҳокими Баҳодир Баҳрамов маҳалла фаоллари иштирокида янги бинони очиб берди. Тадбир иштирокчилари болажонлар учун ҳар томонлама қулайликка эга бўлган хоналарни кўздан кечирдилар.\n- Бу бино ўз вақтида қурилганлиги билан ҳаммамизни қувонтириб юборди, - дейди фахрий ўқитувчи, маҳалла фаолларидан бири Умурзоқ Содиқов. - Қишлоқ аҳолисига яратилиб берилаётган бундай имкониятлар учун туман ҳокимлигига маҳалламиз аҳолиси номидан катта миннатдорчилик билдирамиз.\n- Боғча қурилиши ишларига Микрокредитбанкдан олинган 4 миллиард 150 миллион сўм кредит харажат қилинди, - дейди тадбиркор Шуҳрат Ҳазратов. - Бу бинони “Умиджон Ўлмасжон савдо” МЧЖ фирмасининг қўли гул қурувчилари бунёд этишди.\nМТТнинг янги биноси очилиши билан 50 нафар болажонлар қабул қилинди. Шунингдек, Эломон МФЙ фуқароларидан 15 нафар киши доимий иш билан таъминланди.


Президент қурол тўғрисидаги қонунни имзолади - UzNews.uz\nПрезидент қурол тўғрисидаги қонунни имзолади\nФуқаровий ва хизмат қуролини олиш Миллий гвардия органлари томонидан бериладиган 3 ойлик рухсатномалар асосида амалга оширилади.\nПрезидент Шавкат Мирзиёев 29 июль куни Ўзбекистон Республикасининг "Қурол тўғрисидаги" Қонунини имзолади. Бу ҳақда Адлия вазирлиги ўзининг Telegram каналида хабар бермоқда.\n- фуқаровий қурол;\n- хизмат қуроли;\n- жанговар қурол.


Саудия Арабистонида Малайзия бош вазири ҳисобига йирик сумма ўтказилгани тасдиқланди\n16:49 / 15.04.2016\nАр-Риёдда Малайзия бош вазири Нажиб Раззоқнинг шахсий ҳисоб рақамига ҳомийлик ёрдами сифатида маълум миқдордаги маблағ ўтказилгани тасдиқланди. Bernama агентлигининг маълум қилишича, бу ҳақда малайзиялик журналистларга Саудия Арабистони ташқи ишлар вазири Одил ал-Жубайр маълум қилди.\n"Бунинг орқасида ҳеч нарса йўқ, биз бунинг эвазига бирор нарса кутмагандик. Малайзия бош прокуратураси тергов натижаларига кўра ҳеч қандай жиноят изларини аниқламаганидан хабардормиз. Ар-Риёдда "бу масала ёпиқ" деб ҳисобланмоқда", деб айтди ал-Жубайр.\nАввалроқ Малайзия бош вазири девонхонасидаги вазир Азалина Отман Саид "2,6 млрд рингит (630 млн доллар) миқдоридаги маблағ Саудия Арабистонидан бирор-бир шартсиз ўтказилганини" маълум қилганди. Унинг айтишича, "Нажиб Раззоқ 2013 йил августда 2,03 млрд рингит (500 млн доллар) миқдоридаги ишлатилмаган маблағни Ар-Риёдга қайтариб берган".\nМалайзия бош вазири ҳисоб рақамида катта пуллар борлиги ҳақида биринчи марта 2015 йилнинг ўрталарида Wall Street Journal маълум қилди. Мақола муаллифлари Нажиб Раззоқ давлат инвестицион фонди билан боғлиқ компаниялардан пуллар олганини таъкидлашган. Дастлаб Нажиб Раззоқ атрофи буни рад этган, бироқ жамоатчилик ва мухолифат босими остида Малайзиянинг Аксилкоррупцион бошқармаси, Марказий банки, бош прокуратураси, полицияси вакилларидан ташкил топган гуруҳ тергов ўтказган. Натижада кўрсатилган маблағлар ҳақиқатан ҳам Нажиб Раззоқ ҳисоб рақамида аниқланган.\nБироқ Нажиб Раззоқнинг тушунтиришича, "маблағлар на давлат инвестицион фонди, на бошқа жамоат ташкилотларининг пуллари ҳисобланади". Раззоқ пуллар Яқин Шарқдаги ҳомийлардан у бошқарадиган етакчи Бирлашган малай миллий ташкилоти эҳтиёжлари учун олинган.


Қозоғистонда 95 йўловчиси бўлган самолёт ҳалокатга учради. Қурбонлар бор - Халқ сўзи\nҚозоғистонда 95 йўловчиси бўлган самолёт ҳалокатга учради. Қурбонлар бор\n09:48 27 Декабрь 2019 Дунё\nBek Air авиакомпаниясининг йўловчи самолёти Қозоғистоннинг Олмаота шаҳри аэропортидан ҳавога кўтарилиш вақтида ҳалокатга учради.\nАэропортнинг Facebookʼдаги саҳифасида қолдирилган хабарга кўра, лайнер ҳавога кўтарилиш вақтида баландликни йўқотиб, бетон тўсиқни бузиб ўтган ва икки қаватли иморатга бориб урилган. Қозоғистон ИИВнинг Фавқулодда вазиятлар бўйича қўмитасидан қўшимча қилишларича, ҳодиса турар жой секторида юз берган. Қулаш оқибатида портлаш ва ёнғин кузатилмаган.\nFokker-100 самолёти Z2100 рейси бўйича Олмаотадан Нурсултон (Остона)га учаётган эди. Самолёт бортида 95 йўловчи ва экипажнинг беш нафар аъзоси бўлган.\nСўнгги маълумотларга кўра, ҳодиса оқибатида камида 14 киши ҳалок бўлган. Яна 35 киши тан жароҳати олган, улардан 22 нафарининг аҳволи оғир. Қутқарув хизматлари ҳодиса жойида йўловчиларни эвакуация қилиш ишларини давом эттирмоқда. Ўзбекисон Ташқи ишлар вазирлигидан маълум қилишларича, авиаҳалокат оқибатида ҳалок бўлганлар ва тан жароҳати олганлар орасида Ўзбекистон фуқаролари йўқ\nСамолёт ҳалокати сабаблари ҳозирча номаълум. Мамлакатда ушбу турдаги самолётлар парвози вақтинча тўхтатилган.\nBek Air авиакомпаниясига 1999 йилда асос солинган бўлиб, у ички ва бир қатор халқаро (МДҲ мамлакатлари, Туркия, БАА, Мўғулистон ва Хитойга) рейсларни амалга оширувчи Қозоғистондаги илк лоукостер ҳисобланади. Авиакомпания парки еттита Fokker-100 самолётларидан ташкил топган.\nFokker самолётлари Нидерландиянинг шу номли компанияси томонидан ишлаб чиқарилган. Fokker-100 моделидаги самолётларни ишлаб чиқариш 1997 йили, Fokker компания банкрот бўлгач тўхтатилган. Ўзбекистонда бундай моделдаги самолётлардан фойдаланилмайди.


Бу қизиқ. ПФЛ легионерлар туфайли 2 миллиард 350 миллион сўм ишлади / Olamsport.com\n16 мар 14:32\nБу қизиқ. ПФЛ легионерлар туфайли 2 миллиард 350 миллион сўм ишлади\nТеглар : СуперлигаПахтакорБунёдкор\nБу йил Суперлига клублари биринчи давра учун 47 нафар легионер футболчини рўйхатдан ўтказишди.\nЭнг кўп легионер Сербия мамлакатидан - 10 нафар. Россиядан 9 нафар легионер рўйхатдан ўтказилди.\nЎзбекистон чемпионати тарихида илк бор Швейцария ва Намибия давлати фуқаролари ўйнашмоқда. "Қизилқум" сафида намибиялик Маккартни Навасеб тўп тепаётган бўлса, "Пахтакор"да швейцариялик Эрен Дердийок ўйнамоқда.\nСуперлиганинг барча 14та клубида камида икки нафардан легионерлар бор.\nПФЛ регламентида ҳар бир легионер футболчи учун тўлов қилиниши ҳақида банд бор. Регламентда айнан қанча сумма эканлиги ёзилмаган. Олинган маълумотларга кўра, бу сумма 50 миллион сўмни ташкил этади. Демак 47 нафар легионер учун клублар ПФЛга жами 2 миллиард 350 миллион сўм тўлашган. Регламентга кўра тўлов қилинмагунга қадар легионер рўйхатдан ўтказилмаслиги аниқ қилиб ёзиб қўйилган.\nАрсланмират Аманов (Туркманистон)\nЙован Жокич (Сербия)\nИгорь Зонич (Сербия)\nЭлгужа Григалашвили (Грузия)\nМате Ватсадзе (Грузия)\nАртём Литвяков (Молдова)\nДмитро Зозуля (Украина)\nИбе Микаэль Окоро (Нигерия)\nЭммануэль Аривачукву (Нигерия)\nДавронжон Эргашев (Тожикистон)\nСелим Нурмурадов (Туркманистон)\nАртём Барановский (Украина)\nЖаба Липартия (Грузия)\nМилован Капор (Канада)\nЭдин Юнузович (Хорватия)\nСлавко Дамьянович (Черногория)\nКирилл Погребняк (Россия)\nАндрей Шипилов (Россия)\nПавел Голишев (Россия)\nРуслан Болов (Россия)\nАмирбек Жўрабоев (Тожикистон)\nМарко Станоевич (Сербия)\nДилявер Харис (Босния)\nЭрен Дердийок (Швейцария)\nАлександр Касьян (Россия)\nВладимир Бубанья (Сербия)\nЭливелто Рибейро Дантас (Бразилия)\nМаккартни Навасеб (Намибия)\nАбди Башимов (Туркманистон)\nВезиргелди Ильясов (Туркманистон)\nОлег Толмасов (Россия)\nРуслан Маргиев (Россия)\nФилип Райевац (Сербия)\nИван Йосович (Сербия)\nЯкуба Бамба (Кот-Д'Ивуар)\nДидар Дурдиев (Туркманистон)\nДенис Васильев (Украина)\nЭлла Кен Арман (Камерун)\nИфеани Ифеани (Нигерия)\nШомуродов Ростовда қолиб кетган "Бунёдкор-2004" жамоасига ўз ҳисобидан ёрдам берди 0\nОЧЛ. "Пахтакор" ва бошқа жамоалар ўртасидаги 4-тур ўйинлари ҳам қолдирилди 0


Кун мавзулари, 06 март 2015\n07 декабр 2019, Тошкент вақти: 04:59\nжума 6 март 2015\n“Каримов Жиззахга келганида йўллар тўсилмади, бозорлар ёпилмади”\nИнсон ҳуқуқлари ҳимоячиси Маъмиржон Азимов OzodMikrofon билан боғланиб, Ўзбекистон Республикаси Президенти 5 март куни Жиззах шаҳрига қилган сафарнинг баъзи тафсилотларини айтиб берди. Тингловчимизнинг айтишича, Ислом Каримовнинг Жиззахга бу галги сафари аввалгиларидан кескин фарқланди: шаҳар йўлларида ҳаракат, ўқув юртларида машғулотлар, бозорларда савдо тўхтатилмади.\nOzodNazar: “Пенсияси кесилган аёллар судга мурожаат қилсин”\nЎзбекистонда аёлларнинг бола парваришлаш учун уйда ўтирган йиллари уларга пенсия тайинлаш чоғида тан олинган умумий иш стажидан чиқариб ташланаётгани тўғрисида Озодлик 5 март куни хабар қилган эди. Масалани кенгроқ ёритиб беришни тошкентлик ҳуқуқшунос Руҳиддин Комиловдан илтимос қилдик.\nҲуқуқ фаоли Алиқул Саримсоқов бедарак йўқолди\nЎзбекистон Инсон ҳуқуқларини ҳимоя қилиш Альянси фаоли Алиқул Саримсоқов Тошкентда сирли равишда йўқолиб қолди. Саримсоқов 3 март куни Тошкентда вақтинча яшаб турган уйига келмаган ва ўшандан сўнг унинг мобил телефони ўчирилган. Фаоллар Саримсоқовни милиция ходимлари ўғирлаб кетган, дея гумон қилишмоқда.\nЎтган ой бошида Фарғона вилоятининг Данғара туманида Қирғизистонга яширин тарзда олиб кетилаётган катта миқдораги валюта ушлаб қолинди. Озодлик манбаларининг айтишича, ўзбекистонлик тадбиркорлар Хитой ёки Туркиядан товар олиб келиш учун пулни ана шу йўл билан олиб чиқишади.\nАёлларнинг бола парваришлаш учун уйда ўтирган йиллари уларга пенсия тайинлаш чоғида тан олинган умумий иш стажидан чиқариб ташланмоқда ва пенсия қайта ҳисобланмоқда. Айрим сайтларда пайдо бўлган бу маълумотни Ўзбекистон Пенсия жамғармаси ходимлари ҳам, шундай масала билан шуғулланган адвокатлар ҳам тасдиқлади.\n"Исломий давлат" учун янги жабҳа\nМарказий Осиёдаги уч мамлакатни бирлаштирувчи Фарғона водийси йиллардан бери наркотрафик, контрабанда ва исломий экстремизм урчиётган макон ҳисобланади. Марказий Осиёнинг аҳоли энг зич жойлашган водийси бугун "Исломий давлат" гуруҳи кўз тикаётган маконга ҳам айланмоқда. (Озодлик қирғиз хизмати)\nТошкент вилояти Олмалиқ шаҳридаги "Аммофос-Максам" ҳиссадорлик жамиятининг уч мингга яқин ишчи-ходими январь ойидан буён маош олгани йўқ. Корхона раҳбарияти бунинг сабабини жаҳон бозорида аммофоснинг нархи тушиб кетиши ортидан маҳсулот экспорти тўхтаб қолгани билан изоҳламоқда.\nЎзбекистонда ўтган йил декабрида эълон қилинган амнистияга мувофиқ мамлакат қамоқхоналаридаги 3135 нафар маҳбус озодликка чиқарилган. Бу ҳақда Ички ишлар вазирлигининг Жазони ижро этиш бош бошқармаси маълум қилди. Сўнгги амнистия туфайли озод қилинганлар сони 2013 йилдаги амнистияга қараганда 202 нафарга камдир.\nОзодликка бу хабар яна Қўқон давлат педагогика институтининг бир гуруҳ талабаларидан етиб келди. Талабаларга кўра¸ дарс пайтида бемалол кириб¸ кимнинг галстуги бор-йўқлигини текшираëтган деканлар¸ галтуксизларни дарсдан олиб чиқиб¸ дарахт чопиш¸ девор бўяш каби ишларга мажбурламоқда.\nЎзбекистонда ҳарбийга қишки чақирув якунланди\nЎзбекистон бўйлаб шу кунларда ҳарбий хизматга қишки чақирув жараёни якунига етиб, бўлажак аскарлар бир йиллик хизматни ўташ учун ҳарбий қисмларга жўнамоқда. Самарқанд вилоятида куни кеча йигитларни армияга жўнатиш маросимида мобил мухбиримиз олган суратларни эътиборингизга ҳавола қиламиз.\nЎзбекистон бўйлаб шу кунларда ҳарбий хизматга қишки чақирув жараёни якунига етиб, сакар бўлмишлар бир йиллик хизматни ўташ учун қўшни вилоятларга жўнашмоқда. Самарқанд вилоятида куни кеча йигитларни армияга жўнатиш маросимида мобил мухбиримиз олган расмларни эътиборингизга ҳавола қиламиз.


419 Хива туман ҳокимияти 10/09/2018 26/09/2018 0\n1. Хива туманида 2018 йил учун ижтимоий муҳофазага муҳтож ва иш топишда қийналаётган шахсларни ишга жойлаштириш мақсадида, иш ўринларини банд қиладиган корхоналар ва муассасалар ташкилотлар рўйхати 1-иловага мувофиқ тасдиқлансин.\n2. Корхона ва ташкилот ҳамда муассасалар ходимларнинг рўйхат бўйича ўртача сонидан келиб чиққан ҳолда 104 та иш ўрни, шу жумладан:\nёлғиз ота, ёлғиз она ҳамда ўн тўрт ёшгача ногирон болалари бор кўп болали ота-оналар учун 29 фоиз (30 киши);\nтаълим муассасаларини тугатган ёшлар учун 60 фоиз (63 киши);\nмуддатли ҳарбий хизматдан бўшатилган шахслар учун 2 фоиз (2 киши);\nногиронлар учун 3 фоиз ( 3 киши);\nбандликка кўмаклашиш марказида иш қидирувчи сифатида ҳисобда турган пенсия ёшига яқинлашиб қолган шахслар учун 2 фоиз (2 киши);\nжазони ўташ муассасаларидан бўшатилган, жазони ўтаётган ёки суд қарорига кўра тиббий характердаги мажбурий чоралар кўрилган шахслар учун 2 фоиз (2киши);\nодам савдоси жабрдийдалари учун 2 фоиз (2 киши) миқдорида иш ўринлари заҳираси белгилансин.\n8. Мазкур қарор қабул қилиниши муносабати билан туман ҳокимининг 2017 йил 11 октябрдаги 2555-сонли қарори ўз кучини йўқотган деб ҳисоблансин.\n9. Ушбу қарор туман ҳокимлигининг расмий нашри ҳисобланган “Хива тонги” газетасида эълон қилинсин.\n10. Туман ҳокимлиги бош юрисконсульти (С.Садуллаев);\nмазкур қарорни туман ҳокимлигининг xiva.hokimiyat.uz расмий веб-сайтига жойлаштирсин;\n11. Ушбу қарорнинг бажарилишини назорат қилиш туман ҳокими ўринбосари Х.Хасанов зиммасига юклатилсин.\nХива туман ҳокими вазифасини бажарувчи О.Матякубов\n2019 йилда Хива тумани бўйича ижтимоий муҳофазага муҳтож ва иш топишда қийналаётган шахсларни ишга жойлаштириш учун банд\n1 Хива тумани 48 104 30 63 2 3 2 2 2\n1 1-сонли умумий ўрта таълим мактаби 48 1 1\n2 2-сонли умумий ўрта таълим мактаби 40 1 1\n3 3-сонли умумий ўрта таълим мактаби 63 1 1\n4 4-сонли умумий ўрта таълим мактаби 89 2 1 1\n5 5-сонли умумий ўрта таълим мактаби 88 2 1 1\n6 6-сонли умумий ўрта таълим мактаби 88 2 1 1\n7 7-сонли умумий ўрта таълим мактаби 91 2 1 1\n8 8-сонли умумий ўрта таълим мактаби 117 2 1 1\n9 9-сонли умумий ўрта таълим мактаби 89 2 1 1\n10 10-сонли умумий ўрта таълим мактаби 124 2 1 1\n11 11-сонли умумий ўрта таълим мактаби 84 1 1\n12 12-сонли умумий ўрта таълим мактаби 78 1 1\n13 13-сонли умумий ўрта таълим мактаби 52 1 1\n14 14-сонли умумий ўрта таълим мактаби 81 2 1 1\n15 15-сонли умумий ўрта таълим мактаби 93 2 1 1\n16 16-сонли умумий ўрта таълим мактаби 81 2 1 1\n17 17-сонли умумий ўрта таълим мактаби 74 2 1 1\n18 18-сонли умумий ўрта таълим мактаби 70 2 1 1\n19 19-сонли умумий ўрта таълим мактаби 81 2 1 1\n20 20-сонли умумий ўрта таълим мактаби 105 2 1 1\n21 21-сонли умумий ўрта таълим мактаби 100 2 1 1\n22 22-сонли умумий ўрта таълим мактаби 63 2 1 1\n23 23-сонли умумий ўрта таълим мактаби 38 1 1\n24 24-сонли умумий ўрта таълим мактаби 43 1 1\n25 25-сонли умумий ўрта таълим мактаби 34 1 1\n26 26-сонли умумий ўрта таълим мактаби 78 1 1\n27 27-сонли умумий ўрта таълим мактаби 40 1 1\n28 28-сонли умумий ўрта таълим мактаби 53 1 1\n29 29-сонли умумий ўрта таълим мактаби 26 1 1\n30 30-сонли умумий ўрта таълим мактаби 32 1 1\n31 31-сонли умумий ўрта таълим мактаби 47 1 1\n32 32-сонли умумий ўрта таълим мактаби 43 1 1\n33 33-сонли умумий ўрта таълим мактаби 35 1 1\n34 34-сонли умумий ўрта таълим мактаби 43 1 1\n35 35-сонли умумий ўрта таълим мактаби 39 1 1\n36 36-сонли умумий ўрта таълим мактаби 44 1 1\n37 37-сонли умумий ўрта таълим мактаби 41 1 1\n38 38-сонли умумий ўрта таълим мактаби 32 1 1\n39 39-сонли умумий ўрта таълим мактаби 37 1 1\n40 2-сон давлат мактабгача таълим муассасаси 34 1 1\n41 4-сон давлат мактабгача таълим муассасаси 42 1 1\n42 8-сон давлат мактабгача таълим муассасаси 34 1 1\n43 Xiva tumani tibbiyot birlashmasi 1481 26 9 16 1\n44 Xiva tumani Davlat sanitariya epidemiologiya nazorati markazi 83 2 1 1\n45 Xiva "MURUVVAT" nogironlar uchun erkaklar internat uyi 105 3 1 1 1\n46 XIVA TUMAN VETERINARIYA BO'LIMI 40 1 1\n47 Xiva tumani hokimligi huzuridagi obodonlashtirish boshqarmasi 137 8 2 0 2 2 2\n48 XIVANEFTGAZQURILISH unitar korxonasi 185 6 2 2 2\nЖАМИ 4645 104 30 63 2 3 2 2 2


Дунёнинг энг хавфли ва энг хавфсиз шаҳарлари маълум қилинди\n20:00 / 12.10.2017\nФото: Syed Zargham / Getty Images\nThe Economist нашри ўтказган тадқиқотга кўра, Покистоннинг Карачи шаҳри дунёдаги энг хавфли шаҳар деб топилди. Бу шаҳар максимал 100 баллдан энг паст балл – 38,7 балл тўплаган. Таъкидланишича, рейтингни тузишда шахсий хавфсизлик, рақамли хавфсизлик, саломатлик хавфсизлиги ва инфратузилма хавфсизлиги инобатга олинган.\nРейтингда 2-ўринни Янгон (Мьянма, 46,47 балл), 3-ўринни Бангладеш пойтахти Даққа (47,37 балл) эгаллаган. Шунингдек, рейтингнинг юқори ўнталигига Жакарта (Индонезия), Хошимин (Вьетнам), Манила (Филиппин), Каракас (Венесуэла), Кито (Эквадор), Теҳрон (Эрон) ва Қоҳира (Миср) кирган.\nТокио (Япония, 89,8 балла), Сингапур (89,64 балл) ва Осака (Япония, 88,87 балл) шаҳарлари эса дунёнинг энг хавфсиз шаҳарлари деб топилди.\nАпрелда Жаҳон иқтисодий форуми талқини бўйича дунёнинг энг хавфли давлатлари Колумбия, Яман ва Сальвадор деб топилганди.\nЯпонияда Годзиллага ҳайкал ўрнатилди\nОлимпиада-2020 тимсоллари танланди\n09:37 / 28.02.2018


Самимийлик кўчасидан ўтмаган, олдингизда бир гап, ортингиздан бошқа гап айтадиган, айтоврадигану айтганидан қайтоврадиган касни одамлар “Фалончининг иккита тили бор”, деб қўяди.\nЎзбекистон ҳукуматининг тили иккиталиги ҳақида ёзмоқчи эканман, мен унинг (ҳукуматнинг) ҳужжат юритиш тили иккиталигини назарда тутаяпман, холос.\nЛекин ўқий бошлаганингиз матндан биринчи абзацдаги маъно келиб чиқса, айб менда эмас, айб ҳукуматнинг ўзида.\nБлогнинг ўқиганингиз “бисмилло”сидан кейин айқи-тайқи гап кутаётганларни “хуш кўрдик”.\nБлогнинг буёғи - жиддий меҳнат.\nБуёғини меҳнатга чидайдиганлар ўқисин.\nЎзбекистон Республикаси Хусусийлаштириш, монополиядан чиқариш ва рақобатни ривожлантириш давлат қўмитасининг расмий сайтида 11 июль куни ўзбек ва рус тилларида “Шакар маҳсулоти бўйича расмий пресс-релиз” эълон қилинди.\nҲужжатнинг ўзбекча матни биринчи абзацида ba’zi (?! – С.У.) savdo do’konlarida shakar mahsulotini chakana narxlarini asossiz oshishini қандай сабаб келтириб чиқаргани тушунтирилган. (Лотин ёзувидаги сўзлар - расмий сайтдан кўчирма)\nЎзбекча матнга кўра, бунга iyun oyida Toshkent shahri va bir qator hududlarda shakar mahsuloti tanqisligi kuzatilгани сабабдир.\nСўнгги жумладаги mahsuloti tanqisligi иборасини эсда тутиб туринг.\nЭнди русча вариантга ўтамиз. Унда ҳам нархлар “в некоторых торговых точках”дагина асоссиз ошган (Русча сўзлар расмий сайтдан кўчирма).\nНархлар асоссиз ошиши сабаби эса русча матнга кўра бундай: “В течение июня месяца т.г. в г.Ташкенте и ряде регионов возник ажиотаж при приобретении потребителями сахара”.\nЯъни “истеъмолчилар шакар харид қилаётганида ажиотаж пайдо бўлган” ва оқибатда баъзи савдо дўконларида нарх ошиб кетган.\nЎзбекчасида гап айлантирилмай, mahsulot tanqisligi kuzatilгани тан олинаяпти.\nРусча тушунтирма замиридан эса “шакар бор эдию харидорлар очкўзлик қилиши оқибатида нарх ошиб кетди”, деган мазмун "мана мен", деб кўриниб турибди.\nҚаердан пайдо бўлди бу қадар катта фарқ?\nҲамма гап, менимча, матбуот учун хабарноманинг аввал русча ёзилиб, кейин ўзбекчага ўгирилганида.\nҲамма гап рус тили Ўзбекистон ҳукумати учун ҳануз асосий тил бўлиб қолаётганида.\nРусча матнни ўзбекчага ўгирган ходимга “возник ажиотаж при приобретении потребителями сахара” деган гапни ўгириш оғирлик қилгану натижада осонгина mahsuloti tanqisligi деган-қўйган – барибир раҳбарият русчасини ўқийди!\n“Ажиотаж” сўзидан қўрқиб кетган бўлса керак-да таржимон!\nҚўрқманг, Ўзбекистон Республикаси Хусусийлаштириш, монополиядан чиқариш ва рақобатни ривожлантириш давлат қўмитасининг расмий сайти таржимони!\n“Ажиотаж” сўзи кирган тилимизга – луғатга бир қаранг.\nУмуман, вақти-вақти билан луғатга қараб туриш ҳам керак. Кўп нарсани тушунтиради у.\nМасалан, икки жилдли русча-ўзбекча луғат “Ажиотаж”ни таржима қилар экан, мана бундай ёзган:\n“Ажиотаж – ажиотаж (1 бирор мақсадни кўзлаб сунъий равишда кўтарилган шов-шув; 2 капиталистик мамлакатларда спекулятив мақсадлар билан пул, қимматбаҳо қоғоз, мол ва ш. к. нинг нархини сунъий равишда ошириб ёки камайтириб юбориш).\nЛуғатдан олинган бу кўчирма шакар нархи нима учун ошиб кетганини ҳам осонгина тушунтириб берганига қойил қолдингизми?\nФақат луғатнинг янги нашрида “капиталистик мамлакатларда” сўзларини “Ўзбекистонда ҳукумат назорати остида” деган сўзларга алмаштириб қўйиш эсдан чиқмаслиги керак.\nПрезидент Каримов 1 июль куни имзолаган “Ўзбекистон Республикаси давлат мустақиллигининг йигирма уч йиллик байрамига тайёргарлик кўриш ва уни ўтказиш тўғрисида”ги қарорнинг русча ва ўзбекча матнларини ЎзА агентлиги 1 июль куни эълон қилди.\nМазкур қарор давлат раҳбари имзолайдиган қарордан кўра, кўпроқ пропагандистик мақолага ўхшаши тўғрисида гапириб вақтингизни олмайлик.\nМаълумки, давлат раҳбари имзолаган ҳужжат, агар унинг 10 та тилдаги варианти бўлса ҳам, мутлақ бир хил бўлиши керак. Акс ҳолда, у ўз кучини йўқотади. (Жиноят кодексида бир хил жиноят учун ўзбекчасида ўлим жазоси, русчасида уй қамоғи назарда тутилишини тасаввур қилиб кўринг)\nЎрганаётганимиз узундан-узоқ ҳужжатни ҳижжалаб ўқимаймиз.\nРусча ва ўзбекча вариантидаги иккитагина фарқни кўрсатиб ўтамиз.\nҚарорнинг 3-банди русча вариантда 9 та абзацдан иборат.\nҚарорнинг 3-банди ўзбекча вариантда 11 та абзацдан иборат.\nЎзбекча вариант бундай бошланган:\nРусча вариант эса бундай бошланган:\nраскрыть, как наша страна из отсталой аграрной республики – находившейся в конце прошлого века в пучине острых социальных проблем, занимавшей в бывшем СССР...\nҚарорнинг русча вариантида ўзбекчадаги “тарихан қисқа даврда биз қандай улкан ривожланиш йўлини босиб ўтганимизни баҳолашда “Ким эдигу ким бўлдик?” деган ҳаётий ҳақиқатни асосий ва бош ғоя сифатида белгилаш” абзаци йўқолиб қолганини илғагандирсиз?\n“Ким эдигу ким бўлдик?” деган савол ва умуман, ҳар қандай савол қандай қилиб “ҳаётий ҳақиқат”, боз устига, “бош ғоя” бўлиши мумкин, деб бошингизни қотирмайман. Ахир ҳар қандай алжирашни, ҳатто у Президент қарорида акс этган бўлса ҳам, таҳлил қилиб ўтирмайсиз-ку?!\nМени қарорнинг русча варианти 3-бандидан яна қайси абзац йўқолиб қолгани қизиқтирмаяпти ҳозир.\nМени ўзбекча вариантдаги “Ким эдигу ким бўлдик?” деган ҳаётий ҳақиқат” ҳақидаги абзац нима учун русча вариантга кўчмагани қизиқтираяпти.\nБалки, ҳамма гап Ўзбекистонда рус тилида гапирувчиларнинг мақоми ўзгармаганидадир?\nУлар бундан 23 йил муқаддам қандай ҳукмрон бўлган бўлса, бугун ҳам ҳукмронлигича қолаётганидадир ҳамма гап?\n“Ким эдигу ким бўлдик?” деган ҳаётий ҳақиқат” билан эса фақат ўзбекнинг бошини айлантириш мумкин, рус тилида сўзлашувчиларнинг эмас.\nХуллас, Ўзбекистон ҳукуматининг иккита тили бор...


ДИНИМИЗДА ҚАРИНДОШЛИК РИШТАЛАРИ ҲАҚИДА — Zamaxshariy.uz\nДИНИМИЗДА ҚАРИНДОШЛИК РИШТАЛАРИ ҲАҚИДА\nМуқаддас динимизда қариндошлар орасини яхшилик ва меҳр билан боғлашга тарғиб қилади. Нафақат тарғиб қилади балки бу ишга буюриб ибодат даражаига чиқарган.\nАллоҳ таоло бандаларини қариндошлик ришталарини боғлаш ва мустаҳкамлашга буюриб, Қуръони каримда шундай марҳамат қилади: “Сиздан (эй, Муҳаммад!) қандай эҳсон қилишни сўрайдилар. Айтинг: “Ниманики хайр-эҳсон қилсангиз, ота-она, қариндошлар, етимлар, мискинлар ва мусофирларга қилингиз! Аллоҳ ҳар қандай қилган эҳсонларингизни билиб турувчидир” (Бақара сураси 215-оят).\nШу билан бирга қариндошлик ришталарини узиш энг оғир гуноҳлардан ва ёмон феъллардан ҳисобланиб, тошбағирлик ва ҳиссиётсизлик деб баҳоланади. Абдуллоҳ ибн Амр розияллоҳу анҳумодан ривоят қилинади: Расулуллоҳ соллаллоҳу алайҳи ва саллам дедилар: “Ҳақиқий силаи раҳм қилувчи киши қариндошлари тарафидан унга қилинган алоқага жавоб тариқасида (борди-келди) алоқа қилаётган одам эмас, балки улар тарафидан алоқа узилган пайтда уларга алоқани боғлаган одамдир”(Имом Бухорий ривояти).\nДемак, бир-биримизга қанчалик яхшилик ва раҳм-шафқат қилсак, Аллоҳнинг раҳмати бизларга шунчалар яқин бўлаверади. Абу Ҳурайра розияллоҳу анҳудан ривоят қилинади: Мен Расулуллоҳ соллаллоҳу алайҳива салламнинг шундай деганларини эшитганман: “Ким ризқи мўл-кўл қилинишини ва умри узайтирилишини истаса, силаи раҳм (қариндошлари билан алоқа) қилсин!” (Имом Бухорий ривояти).\nҚуйидаги ҳадиси шарифда сийлаи раҳм қилиш иймондан эканлиги ва иймон далолати эса сийлаи раҳм билан бўлишини айтилади. Расули акрам соллаллоҳу алайҳи васаллам: “Ким Аллоҳга ва охират кунига имон келтирган бўлса, силаи раҳм қилсин”, деганлар (Имом Бухорий ва Муслим ривояти).\nБугунги кунда тирикчилик, нафақайи рўзғор илинжида чет элларда йиллар давомида қолиб кетиб, ота-она ва фарзандларининг ҳолидан хабар олмай, ҳатто бутунлай алоқани узуб юборган юртдошларимиз ҳам йўқ эмас. Сийлаи раҳм энг аввало кишининг ўз оила аъзоларидан бошланади. Пайғамбаримиз Муҳаммад алайҳиссалом умматларини силаи раҳмга чақириб, ўз яқинларидан алоқаларини узганларни охиратда оғир азоб-қийноқлар кутаётгани ҳақида огоҳлантирганлар. Абу Бакр розияллоҳу анҳудан ривоят қилинади: «Пайғамбар соллаллоҳу алайҳи ва саллам: “Қариндошлик алоқасини узиш ва зулмдан кўра эгасига тез уқубат етказадиган ва қолгани охиратга сақлаб қўйиладиган гуноҳ йўқ”, деганлар” (Абу Довуд, Термизий ва ибн Можа ривоят қилган). Қариндошлик алоқаларини узиш ҳаттоки инсоннинг жаннатга киришига тўсиқ бўлиб уни Аллоҳнинг раҳматидан узоқлаштирар экан.\nИмом Бухорий ва Имом Муслим ривоят қилган ҳадисда бошқа Расулуллоҳ соллаллоҳу алайҳи ва саллам: “Силаи раҳм қилмаган одам жаннатга кирмайди”, деганлар. Инсонни жамият билан узвий боғлайдиган ришталар жуда кўп ва турличадир. Буларнинг ичида энг муҳими қон ва насаб қариндошлигидир.\nАллоҳ таоло марҳамат қилади: “Албатта, Аллоҳ адолатга, эзгу ишларга ва қариндошга яхшилик қилишга буюради ҳамда бузғунчилик ёвуз ишлар ва зулумдан қайтаради. Эслатма олурсиз деб (У) сизларга (доимо) насиҳат қилур!.” (нахл 90-оят). Инсон қариндошлари билан зиёрат қилиш ва ҳадялар бериш ила борди –келди қилиб туриши вожиб. Агар ҳадия беришга қодир бўлмаса, зиёрат қилиши, ишларига кўмаклашиб, ҳолидан хабар олиши лозим бўлади, буни ҳам иложи бўлмаса сўзлашув орқали боғланиб туриши керак. Ҳуллас мўминман деган киши қариндошлар билан алоқаларини яҳшилаши лозим.\nУларнинг ичида муҳтожлари бўлса ёрдам бериш билан,ширин сўз ва яҳши муомила билан сийлаи раҳмни мустаҳкамлаш лозим. Анашунда биз Аллоҳ таъолонинг амрини бажо келтирган бўламиз.Ризқимизга барака киради,умримизга умр қўшилади,Аллоҳнинг розилиги ва раҳматига эришамиз. Унинг акси бўлиб боғланган ришталар бузулса,Аллоҳнинг раҳматидан узоқ бўлиб қолиш бор,Ризқнинг танглиги,умрнинг қисқариши ва дуоларнинг ижобат бўлмаслиги борлигини унутмаслигимиз лозим.\nҲазорасп тумани “Шайх Хусайин бобо” масжиди имом-хатиби\nPrevious Post:ТИНЧЛИК – КЕЛАЖАК ПОЙДЕВОРИ\nNext Post:ДИНИМИЗДА ҚАРИНДОШЛИК РИШТАЛАРИ ҲАҚИДА


МОҚ ҳузурида тузилган тезкор штаб Олимпия ўйинларига тайёргарлик кўраётган терма жамоамиз вакиллари учун яратиб берилган шароитларни кўздан кечиришда давом этмоқда. Бугун МОҚ Бош котиби Ойбек Касимов ҳамда тезкор штаб бошлиғи Шерзод Ташматов бошчилигидаги ишчи гуруҳ Республика ихтисослаштирилган Олимпия захиралари мактаб интернатида бўлди. Ушбу интернатининг сув ҳавзаси сузиш ва пара-сузиш бўйича терма жамоаларимизнинг Олимпия ўйинларига тайёргарлиги учун марказ этиб белгилаб олинган.\nАйни пайтда сузувчиларимиз карантин ҳолатида якка тартибда шуғулланишмоқда. Яқин вақт ичида барча вакилларимиз ушбу ҳавзада навбатдаги ўқув-машғулот йиғинини бошлашади. Ташриф давомида тезкор штаб вакиллари сув ҳароратининг меъёри, ошхона ва ётоқхоналарнинг санитарик ҳолатини диққат билан кўздан кечириб, тегишли кўрсатмаларни беришди.


06 май 2021, Тошкент вақти: 17:42\nЧироқчида истиқомат қилувчи Фахриддин Оққўзиевнинг иддаосича, туман ички ишлар бўлими ходимлари аслида қотилликда айбланиши керак. Унинг айтишича, укаси 17 май куни қўлга олиниб, сўроқ учун ички ишлар бўлимига олиб келинган ва орадан бир неча соат ўтгач, бўлимдан унинг жасади чиққан.\nҚашқадарё вилояти Чироқчи тумани прокуратураси томонидан шу туман ИИБ бўлимининг бир неча ходими устидан мамлакат Жиноят Кодексининг 169-моддаси (Ўғирлик) ва 207-моддаси (Совуққонлик) билан жиноят иши 2013 йилнинг 14 июнида қўзғатилгани “Озодлик”ка 18 июнь куни маълум бўлди.\nЧироқчи туман милицияси “Ишонч телефони” ходими бу маълумотни шарҳлашдан бош тортди.\nҚашқадарё вилояти прокуратураси вакили хабарни тасдиқлади, лекин бошқа саволларга жавоб бермади.\nЧироқчилик 39 яшар Фахриддин Оққўзиевга кўра, ички ишлар ходимлари (уларнинг неча нафар эканлиги маълум эмас) устидан иш очилиши унинг укаси Ҳусниддин Оққўзиевнинг ўлими билан боғлиқ.\nУнинг айтишича, шу йилнинг 17 майида укаси, 1981 йил, 5 мартда туғилган Ҳусниддин Оққўзиевни милиция ходимлари Дилфуза Ботирова исмли аёлга нисбатан безориликда айблаб, сўроқ учун ИИБга олиб келган. Орадан бир неча соат ўтиб эса Ҳусниддин Оққўзиев вафот этган.\nИИБ ходимлари Фахриддин Оққўзиевга укасининг “ўз жонига қасд қилгани”ни айтган.\nБироқ Оққўзиев укасининг ўз жонига қасд қилганига ишонмайди. “Озодлик” билан суҳбатда у укасининг жасадида кўргани қийноқ изларини тасвирлар экан, мана бундай деди:\n- Унинг ўнг оëғи бош бармоғи, тирноқлари синган. Қорин қисмида ҳамма томони кўкарган. Чап оëғининг тўрт панжаси нима биландир тикилган. Бўйин қисми кўкарган, кесиб ташланган. Чап қўли ҳам худди шунақа кесилган.\nОзодлик: Қандай қилиб кесилган?\n- Экспертиза қилганда одамнинг фақат орқа мияси билан қорин қисмидан то кўкрак қисмигача кесилади. Буни жиноят изини бекитиш учун бўйинларини кесган. Қулоғининг орқа томонидан то бўйни полний кесилган. Умуман из қолдирмаслик мақсадида қилинган. Кўкрак қисмида ҳамма томон кўкарган. Орқа томон беллари кўкарган. Оëқларининг ҳамма томони кўкарган, деб тасвирлади укасининг жасадини Фахриддин Оққўзиев.\nУнга: "Тиббий экспертиза хулосаси борми сизнинг қўлингизда?" деган яна бир саволни бердик.\nБунга жавобан Фахриддин Оққўзиевнинг айтишича, ҳозиргача биринчи экспертиза қилинган ва у прокурорнинг сўровига биноан қилинган.\n- Экспертиза қилиниши мумкин бўлмаган жойда прокурор терговчига айтган. Терговчи шуни қилдирган. Қоронғи жойда, бизнинг рухсатимиссиз. Бизнинг турар жойимизни билган ҳолда шу ишга қўл урган, прокурор Поëнов билан терговчи Дилмурод Норқулов. Бундан мен қониқмадим. Чироқчидан Қаршига олиб келиб тўртта доктор ҳамкорлигида қилдирдик. Кўкраги нима учун қорайган? Оëқлари нима учун синиб кетган? Қўллари кўкарган, шилинган. Қулоғининг орқа томонида ëрилган жойи бор. Ҳаммасини айтдим. Ўзидан ўзи одам ўзини осиб ташласмалиги керак. Мен ишонмайман. Шу кунгача экспертиза хулосаларини беролмаяпти. Бир ой бўлди, дейди Фахриддин Оққўзиев.\nХуллас, Фахриддин Оққўзиев укаси Ҳусниддиннинг қийнаб ўлдирилганига қатъий ишонади.\nУнинг айтишича, милиция ходимлари укасига тегишли “Нокиа” мобил телефон аппаратини олиб ишлатиб юрган ва уларнинг устидан “Ўғирлик” моддаси бўйича иш қўзғатилгани шу билан изоҳланиши мумкин.\nФахриддин Оққўзиев ва марҳумнинг бошқа яқинлари Ўзбекистон Республикаси Президенти, Миллий хавфсизлик хизмати раиси, Бош прокурор номига ёзган аризаларида Ҳусниддин Оққўзиевни Чироқчи тумани ИИБ ходимлари ўткир қаттиқ жисм билан уриб ўлдиргани, сўроқ пайтида унга нисбатан ваҳшиёна қийноқлар қўлланилгани иддао қилинади.\nАрзгўйлар тақдим этаётган видеоматериаллар ва фотосуратларда марҳум Ҳусниддин Оққўзиевнинг баданидаги тан жароҳатлари яққол кўринади. (“Озодлик” таҳририяти мазкур видеоматериалларни Ҳьюман Райтс Уотч ташкилотига экспертиза учун топширди).\nМазкур жиноят ишини яқиндан ўрганаётган инсон ҳуқуқлари ҳимоячиси Абдураҳмон Ташанов жиноят ишида ўта қўпол процессуал қонунбузарликларга йўл қўйилганини таъкидлади.\n“Ҳусниддин Оққўзиевнинг ўлими юзасидан дарҳол жиноят иши қўзғатилиши лозим эди. Аммо прокуратура негадир бу иши шу пайтга қадар пайсалга солиб келди, марҳумнинг нега ИИБга келтирилгани, унга нисбатан жиноят ишининг ҳуқуқий ҳолатига баҳо бермади”, деди Абдураҳмон Ташанов.\nҲусниддин Оққўзиевнинг ўлимига ўхшаш ҳодиса Қашқадарё вилояти Чироқчи тумани ички ишлар бўлимида 2012 йилнинг ноябрида ҳам юз берган, ўшанда бўлим ходимлари томонидан 30 яшар Алмардон Бердиқулов қийнаб ўлдирилган ва мазкур ҳолат юзасидан терговчи Анвар Холиёров жавобгарликка тортилган эди.


Жаҳон Банки экспертлари ҳисоб-китобига кўра, 2050 йилга бориб Марказий Осиёда ҳаво ҳарорати икки-уч даражага ошиши, ёғингарчиликлар эса кескин камайиши мумкин.\nБу эса сув манбалари катта бўлмаган ва аҳоли сони жадал ошиб бораётган минтақа учун фожиали бўлиши мумкин.\nЖаҳон Банки чоршанба куни эълон қилган иқлим ўзгаришининг озиқ-овқат нархларига таъсири ҳақидаги ҳисоботида таъкидланишича, Марказий Осиёда иқлим исиши сув тақчиллигини яна ҳам кучайтириб, минтақада ҳосилдорликни келаси ўн йилликларда 30 фоизгача камайтириб юбориши мумкинлиги башорат қилинади.\nАсосан буғдой ва пахта етиштиришга асосланган Ўзбекистоннинг қишлоқ хўжалик саноатига бу катта зиён етказиши тайин. Шунингдек, сув тақчиллиги олма, картошка, памидор ҳосилдорлигига ҳам салбий таъсир кўрсатиб, озиқ-овқат нархлари ошишига олиб келади, дейилади ҳисоботда\nТошкентдаги Гидрометеорология илмий маркази матбуот вакили Озодлик билан суҳбатда Ўзбекистон қишлоқ хўжалигини кутилаётган иқлим ўзгаришига мослаштириш бўйича ишлар олиб бораётганини айтади:\n-Тўғри, 50-йилларга бориб, иқлим илишини ўзига яраша салбий таъсирими ёки ижобий таъсирими бўлади. Салбий таъсири бўлса шунга мослашиш, ҳаттоки салбий таъсирдан ҳам кўра фойдали томонини олиш, шунга адаптация бўлиш, албатта, бу ҳақда тадбирлар олиб борилмоқда. Ҳаво ҳарорати қандай ўзгармоқда, буни инсон ҳаёти фаолиятига қандай таъсири бўлади, халқ хўжалигими, қишлоқ хўжалигига таъсир қилиши, буни мутахассисларимиз доимий равишда ўрганмоқда, дейди Миржамолова.\nЖаҳон Банки маълумотига кўра, ҳозир Ўзбекистон қишлоқ хўжалигида пахта ва буғдой етиштириш асосий ўринни тутади. Мамлакат қишлoқ хўжалиги майдонларнинг 1.64 миллион гектари буғдой, 1.31 гектари пахта етиштиришга мўлжалланган.\nБу йил Ўзбекистонда¸ расмий маълумотга кўра¸ буғдой етиштириш ўтган йилдагига қараганда 12 фоизга ошган ва мамлакатда 7,6 миллион тонна буғдой ҳосили олинган.\nПахта ҳосилининг эса бу йил 3,4 миллион тоннани ташкил этгани ҳақида президент Каримов баëнот берди.\nЖаҳон Банки иқлим ўзгариши оқибатларини олдини олиш учун экинлар турини кўпайтириш, сув иншоотларига кўпроқ сармоя ётқизиш ва фермерларга об-ҳаво ҳақида ишончли ахборотни вақтида етказиш кераклигини тавсия қилмоқда.\nЎзбекистон аҳолисининг 70 фоиздан ортиғи қишлоқларда яшагани боис улар аксари қишлоқ хўжалиги ҳисобига кун кўради.\nШу боис, иқлим ўзгаришининг оқибатлари, айниқса, ўзбекистонликлар учун жуда оғир бўлиши мумкин.\n- Ўзбекистонда сунъий ёмғир ёғдиришни йўлга қўйиш керак, тупроқ остидан суғориш технoлогияларидан фойдаланмоқ керак. Лекин, афсуски, ўзбек деҳқонлари буни ўзларича қила олишмайди, уларда бунинг учун маблағ йўқ. Экинни устига тортиладиган полиэтилен ва тупроқ остидан ўтказиладиган елим трубалар жуда қиммат. Лекин, нима бўлмасин, сувни тежашимиз керак. Сув омборларини кўпайтришимиз керак. Бизда баҳор ойларида ёғингарчилик пайти йиғилган сув сақланадиган сардобaлар бўлган ва шу сувдан ёзда вегетация даврида суғоришда фойдланса бўлади. Менимча сувни сақлашнинг шу усулини кенгроқ қўллаш керак, дейди академик Тошмуҳаммедов.


Урганчда тонг эрта отди | Vatanparvar gazetasi\nHome Янгиликлар Урганчда тонг эрта отди\nУрганчда тонг эрта отди\nЖанговар бўлинмаларнинг ҳаракатчанлик, ўзини ўзи бошқариш даражасини ошириш мақсадида ўтказилаётган мураккаб машғулотлар ҳарбий хизматчиларнинг ҳар хил усулларда шахсий таркибни ўқув-жанговар вазифаларни сифатли амалга ошириш, соҳа бўйича янги усул, услубларни ўзлаштириш ва тажриба алмашишида, мамлакатимиз хавфсизлигига қарши қаратилган ҳар қандай таҳдид ва хатарларга қарши тезкор ҳамда самарали жавоб бериш қобилиятини янада кучайтиришга хизмат қилмоқда.\nУрганч гарнизонида жойлашган ҳарбий қисмларнинг бирида жиддий синов машғулотлари ўтказилиб, унда бўлинмаларнинг ўқув йили давомида эгаллаган назарий билим ва амалий кўникмалари текширувдан ўтказилди. Шунингдек, дала-ўқув майдонида батальон шахсий таркиби томонидан жанговар техника ва ўқотар қуроллар ёрдамида амалий жанговар тактик ўқуви бўлиб ўтди.\nЭрта тонгда ҳарбий округ бошқарув аппаратидан келган хабарга кўра, ҳарбий қисмда «Тревога!» сигнали эълон қилиниб, бўлинмаларни юқори жанговар шайлик ҳолатига келтириш бўйича белгиланган барча элементлар бажарилди. Хусусан, шахсий таркиб огоҳ этилиб, бўлинмалар жамланиш майдонида қисқа вақт ичида саф тортди. Техникалар ўқув-жанговар вазифаларни бажаришга тайёр ҳолатга келтирилди.\nЭкипажлар шай ҳолатга келтирилган жанговар техникалардан жой эгаллаб, сафарга чиқиш учун барча талабларни бажаришди. Бир неча дақиқаларда жанговар ва ҳарбий техникалар ҳарбий қисм ҳудудини тарк этиб, Урганч гарнизони дала-ўқув майдони томон йўл олди. Узоқ масофага марш ҳолатида юрган ҳарбий техникалардан иборат колонна Хоразм вилояти Ички ишлар бошқармасининг пост-патруль хизмати ҳамда Нукус гарнизони ҳарбий автомобиль назорати инспекцияси ходимлари томонидан бошқарилиб, олис манзил томон элтувчи йўлларда огоҳлик ва ҳушёрлик таъминланди.\nЎқув машғулотини максимал даражада реал вазиятга яқинлаштириш мақсадида йўналиш маршрутида қўққисдан шартли равишда оммавий қирғин қуроллари ҳамда портловчи моддалар қўлланилди. шартга кўра, бўлинмалар колонна бўлиб марш ҳаракатини ўтказиб, дала-ўқув майдонига етиб келишди ҳамда қўшинлар жойлашуви ва қўриқловни ташкил этди.\nЭртаси куни тонгдан батальон шахсий таркиби жанговар техникалар билан тактик машғулотнинг амалий ўқ отиш қисми ўтказилаётган ҳудуд томон йўл олиб, позицияларни эгаллади.\nМайдонда қад кўтарган турли ҳажм ва шаклдаги нишонлар ўқотар қуроллар ва жанговар техникалар ёрдамида берилган зарбалардан тез фурсатда бирин-кетин яксон этилди.\nШимоли-ғарбий ҳарбий округ матбуот хизмати бошлиғи


ДИЛ БА ЁРУ-ДАСТ БА КОР — Zamaxshariy.uz\nДИЛ БА ЁРУ-ДАСТ БА КОР\n22 июля, 2017 admin Без рубрики\n(Қўлинг меҳнатда-ю, дилинг Аллоҳда бўлсин)\nна заминимиз не-не алломаларни дунёга келтирмаган, дейсиз. Уларнинг жаҳон тамаддунига қўшган ҳиссасини бутун дунё этироф этган. Ана шундай пири комил аждодларимиздан бири Баҳовуддин Нақшбандийдир.\nБаҳовуддин Нақшбанд 1318 йили Бухоро яқинидаги қасри Ҳиндувон қишлоғида туғилган . Ўзидан олдин ўтган Юсуф Ҳамадоний, Хожа Абдуҳолиқ Ғиждивонийлар тамонидан яратилган хожагон тариқатини давом эттириб ХIV аср шароитига мослашган ҳолда нақшбандия таълимотини асос солади. Бу таълимот бошқалар меҳнати билан кун кечириш, текинхўрлик, ижтимоий зулм ва истибдодни қатъиян қоралайди.\nНақшбандия таълимотида хилват эшигини беркитиб, суҳбат эшигини очиш, шайхлик эшигини беркитиб, ёрлиқ, яъни ёр-дўстлик, ҳамжихатлик, ҳамдамлик, ҳамдардлик эшигини очиш ҳақида сўз юритилади. Баҳовуддин Нақшбанднинг маънавий отаси –Хожа Абдухолиқ Ғиждувоний томонидан ХIII асрдаёқ ишлаб чиқилган XIV асрда ривожлантирилган нақшбандия таълимоти халқ оғирини енгил қилиш, ҳалол бўлиш, касб-ҳунар эгаллаш; “ Дил ба ёру-даст ба кор”( Қўлинг меҳнатда-ю. Дилинг Аллоҳда бўлсин ) деган олийжаноб, ўта дунёвий ва ҳаётий ғояларни илгари сурган.\nНақшбандия тариқати инсонпарварлик, ҳалқпарварлик, меҳнатсеварлик, тинчлик, ўзаро дўстлик ғояларини тағиб қилгани учун сўнги асрларда Афғонистон, Эрон, Покистон ва Туркия каби бир қатор мамлакатларда ҳам кенг тарқалган\nНақишбандия тариқатида рухий тараққиёт босқичларига тўрт зина орқали чиқилади: Шариат, тариқат, маърифат ва ҳақиқат… Баҳовуддин Нақшбанд ислом дини кўрсатмаларига қатъий итоат қилиб тирикчилик қилишга ва маънавий етукликга ундайди. Хайр –эҳсон ҳисобидан эмас, балки қўл меҳнати билан кун кечиришни тавсия этади .\nҲожа Баҳоуддин Нақшбанд доимо узлатда ётмасдан ҳаётнинг мазмуни билан қизиқиб ҳаракат қилиб яшаш, саёҳатларга чиқиб туриш, ҳар қадамни ақл- фаросат ва фикр-ўйлов билан босиш, олинаётган ҳар бир нафасни хушёрлик билан олиш, вақтни, ҳар бир дақиқани қадрига етиш, инсонларга меҳр мухаббатли бўлишни тарғиб қилган. Хожа Баҳоуддин ўз даврида дарвешлик, қаландарлик қилиб кун кўрган кишиларни ўз қўл меҳнати билан ҳалол луқма топиб яшашга даъват этган.\nБуюк аждоддимизнинг бу ўгитлари, айни бизлар учун бугун ҳам ўта аҳамиятлидир.\nНақшбанд ҳазратларининг бу таълимоти асосида ёш авлодни тарбияласак, фарзандларимиз ҳам жисмонан ҳам маънан соғлом, бугунги маънавий ҳуружларга қарши маърифат билан курашадиган авлодни тарбиялаган бўламиз.\nЯъни: “ Аллоҳ сенга ато этган нарса билан охиратни истагин ва дунёдан бўлган насибангни ҳам унитмагин …” ( Касос сураси , 77 –оят.)\nНақшбандий ҳазратлари ҳам ушбу ояти каримага мувофиқ инсонга берилган дунёдаги насибасини унитмасликка ва охират насибасидан ҳам бебаҳра қолмасликка тарғиб қиладилар.\nБу таълимот яна шу нарсага тарғиб қиладики, инсон қилаётган ишида ниятни ҳам холис қилиши лозимлигига ундайди. Умар ибн Ҳаттоб розияллоҳу анҳудан ривоят қилинади :\n“Мен Расулуллоҳ саллаллоҳу алайҳи васалламнинг: “Амаллар фақат ниятларга кўрадир”, деганларини эшитганман” , деди .\nУшбу ҳадисга кўра, қиладиган хайрли ишларимиз, барча инсонларга қилган яхшиликларимиз Аллоҳ таолонинг ҳузурида мақбул бўлиши ҳамда унга ажир-савоб олишимиз учун ниятимиз тўғри бўлиши лозимлиги маълум бўлади. Ҳар бир хайрли ишни амалга оширишда Аллоҳ таолонинг розилигини кўзласак, ажр –савобга эришамиз. Шунинг учун ҳар бир амалда ниятнинг ўрни қанчалик муҳум эканини яхши англаб етишимиз лозим бўлади .\nМасалан, касб қилишдан мақсад диним касб қилишга буюрган, оиламнинг таъминоти менинг зиммамдаги фарздир , деган ниятда бўлиш ҳам мумкин ёки фақат мол дунё орттиришни ният қилиши ҳам мумкин.\nБунга жавобан фуқароларимиз халқимиз, элимиз манфаатлари йўлида амалга оширилаётган ислоҳотларни эътиқодан қўллаб-қувватлашлари, жамиятимизнинг ижтимоий хаётда фаол қатнашишлари лозим.\nБиз буюк аждодларимиз таълимотини бугунги ёшлар онгига сингдирган ҳолда уларда ватанпарварлик, эл-юртга садоқат, меҳнатсеварлик, ҳалоллик каби фазилатларни камол топдиришимиз ҳар биримиз учун ҳам қарз, ҳам фарздир.\nБоғот тумани “Дарвеш бобо ” масжиди имом-хатиби\nPrevious Post:ШАЙХ ШАРОФ БОБО МЎЪТАБАР АВЛИЁ\nNext Post:ЁМОНЛИК ҲАМ ЯХШИЛИК ҲАМ АЛЛОҲНИНГ ТАҚДИРИ БИЛАНДИР


Бектемир Мелиқўзиев: “Президентмизнинг оталарча меҳри ва ғамхўрлигини ҳеч қачон унутмаймиз” » Ўзбекистон янгиликлари – Zamin.uz\nБектемир Мелиқўзиев, бокс бўйича ўсмирлар ўртасида Осиё ва жаҳон чемпиони, II ўсмирлар Олимпиадаси ғолиби, катталар ўртасида Осиё чемпиони, жаҳон чемпионати ва Олимпия ўйинлари совриндори:\n— Президентимизнинг биз, ёшларга кўрсатган улкан эътибор ва ғамхўрлиги, билдирган юксак ишончини ҳеч қачон унутмаймиз. Биз бу ишончни доим оқлашга, яратилган имкониятлардан оқилона фойдаланган ҳолда ўз салоҳиятимизни намоён этиб, Ватанимиз равнақига муносиб ҳисса қўшишга интилаверамиз.\nМени ва тенгқурларимни Президентимиз асос солган уч босқичли узлуксиз спорт мусобақалари тарбиялади, истеъдодимизни юзага чиқарди. Спортдаги фаолиятимизда юксак натижаларга эришишимизда муҳим омил бўлиб хизмат қилди.\nВатанимиз мустақиллигининг 24 йиллиги арафасида Президентимиз фармонига мувофиқ “Шуҳрат” медали билан тақдирландим. 2015 йили Конституция байрами арафасида бўлиб ўтган бир гуруҳ юртдошларимизга Ватанимизнинг юксак мукофотларини топширишга бағишланган тантанали маросимда Президентимиз мени бағрига босиб, “Сен Бразилияда бўладиган Олимпия ўйинларида чемпион бўлишинг керак!” дея юксак ишонч билдирган эди.\nБразилияда ўтган Олимпиадада кумуш медални қўлга киритган бўлсам-да, Президентимиз бу ютуғимни юксак баҳолади. Мен Президентимизнинг 2016 йил 24 августдаги фармонига биноан “Ўзбекистон ифтихори” фахрий унвони билан тақдирландим.\nПрезидентимиз Ислом Каримовнинг оталарча меҳри ва ғамхўрлигини ҳеч қачон унутмаймиз.\n00:57 Фазлиддин Ғоибназаров ижтимоий тармоқларда тарқалган суратига изоҳ берди\n19:49 Шаҳобиддин Зоиров: “Биз, ёшлар Юртбошимизга суянардик...”\n16:09 Руслан Нуриддинов: “Президентимнинг дуосини оламан деб ният қилгандим, афсус...”


Насиба Абдуллаева. Ҳашар (ҳикоя) | www.ziyouz.uz\nБош саҳифа Ўзбек насри онлайн антологиясиНасиба Абдуллаева (1969)Насиба Абдуллаева. Ҳашар (ҳикоя)\nНасиба Абдуллаева. Ҳашар (ҳикоя)\nЧоп этилган 08.07.2015 МуаллифZiyouz.uz\nЧорбоғда Ёдгор жарчини танимаган одам йўқ. Кичик бир қишлоқда ҳамма бир-бирини танийди-да дерсиз. Йўқ, уни аввал овозидан танишади. Гулдуракдек овозини эшитган ҳайбатидан от ҳуркадиган одам бўлса керак деб ўйлайди, аммо у жиккаккина, серҳаракат чол. Кампири Рўзихол момо ундан иккита келади. Айтишларича, Рўзихол момо ҳам уни овозини эшитиб яхши кўриб қолган экан. Овози уни элга танитди, боқди. Қишлоқда тўй борми, жанозами, ҳашарми, кимни моли йўқолган, ҳаммасини жарчи биринчи билади, касбининг тақозоси-да. Юввошгина кулранг эшагини миниб қишлоқ оралаб “ Бугун фалончибойникига тўйга-ҳоооо” ёки “туси қора пешонасида оқи бор говмишни кўрган борми, ҳооо, айтганга суюнчиси бор”, деб бақириши билан ҳамма ҳушёр тортади. Айниқса, болалар уни яхши танишади. Ишининг юришиб кетиши ҳам шуларга боғлиқ. Чунки улар биринчи бўлиб кимнинг молини қаерда кўришганини айтишади, тўй ёки маъракани ота-оналарига етказишади. Шунинг учун у “ишга чиқишидан” олдин чўнтагини туршак, майиз, ёнғоққа тўлдиради. Болалар ҳам ўрганиб қолишган, унинг товушини эшитиши билан югуриб келишади. Ёдгор жарчи улар билан эринмай эшакдан тушиб катталардек қўл бериб кўришади, сўрамасиданоқ болалар кўрган-билганини айтишади. Топилдиқ топилгач эгаси белбоғми, каллапўшми, товуқми, атаганини беради. Ҳатто бир марта бир қўзи ҳам ташлаб кетишган. Ўшанда бундай бўлган. Қишлоқдаги Файзи чопағоннинг улоқчи оти йўқолиб қолди. Кўплар унга харидор эди, ўғирлаб кетишди, деб ўйлашди. Чиқмаган жондан умид деб Файзибой Ёдгор жарчининг олдига келди:\n— Бобо, от топилса бир қўзи сизники, ён қишлоқлардан ҳам суриштиринг, кўрган-билган бордир.\n— Ҳа, улим, умидингни узма, — далда берди Ёдгор жарчи.\nЭртаси томоғи оғриб турган бўлса-да бир тухумни ютдию эшакка минди. Суюнчиси учун эмас, Файзининг аҳволига ачинганидан жўнади. От эгасининг ори-да, нима бўлсаям топилсин. Ўзиям икки кун қишлоқ оралаб чақирди. “Ўзи қора от, олд оёқлари оқ, лақаби Камар. Кўрган борми ҳооо, топганга суюнчиси бор ҳооо”. Иккинчи куни Қорабўйин қишлоғидан ўтаётиб яна айтди. Шунда бўйи баланд, қорачадан келган, қалин қош толалари кўзининг устига тушган бир тожик йигит олдига келди.\n— Амаки, бўлди қилинг, от меникида. Ўғирлаганим йўқ, бизнинг байталнинг орқасидан эргашиб келибди, қамаб қўйдим. Эгасига айтинг, олиб кетсин.\nЁдгор жарчи хурсанд бўлиб, эшагини йўрттириб ортига қайтди. Эртаси кечга томон Файзи чопағон ваъда қилган қўзини йилқига ўнгариб келиб дарвоза қоқди. Жарчи “йўқ” десаям олмасангиз хафа бўламан деди. Шунгаям тўрт-беш йил бўлди. Ҳозир ўша қўзичоқдан тўраган қўйлар ўнтага етиб қолди.\nЁдгор жарчи эшагининг тўқимини ечаётиб, хаёл суриб ошнаси, маҳалла оқсоқоли Бобоқул келганини пайқамай қолди.\n— Ҳа, Ёдгор, эшагингга қараб, улоққа чиқсам деб ўйлаяпсанми? — ҳазиллашди у.\n— Кел, қани оқсоқол, — жарчи ошнаси томон юра бошлади. Салом-алик қилгач ҳазиллашди, — тўй-пўйку қилаётганинг йўқ, биламан, молинг йўқолган-ов, бўмаса ўзингдан билиб йўқламайсан.\nЁдгор жарчи оқсоқолнинг ташрифини ўзича шундай тусмоллади.\n— Нафасингни шамол учирсин, молимни топиб бир нарсалик бўлай деб ўйлаяпсанми, хомтама бўма, ҳашарга айтиб чиқдим. Эртага бир хизмат қиласан, ёшу қари ҳаммани чақирасан. Кечаги селдан кейин лойқа ҳовузларни тўлдириб ташлади, шуни тозалаймиз, чойхона атрофига беш-ўн туп ниҳол қадаймиз. Бир кун ўлсанг, болалар бу жарчи бобоям юрган экан-да, ўкириб демасин. Эсласин-да сени ҳам…\nЧоллар кулишди. Сўнгра оқсоқол давом этди:\n— Кенжангни ҳам олиб чиқ, ҳашарчиларга чой-пой ташиб туради, қани ўзи, кўринмайди, — у ёқ-буёққа аланглади оқсоқол.\n— Қўйларга ўт ўраяпти, — Ёдгор чол шундай деркан, нос қовоғини олиб кафтига қоқди.\n— Майли, мен борай, омин! — юзига фотиҳа тортди оқсоқол.\n— Ҳа, дарров қўзғаляпсан? — Ёдгор жарчи жўрасини ўтиришга ундади.\n— Уйдаги кетмон-петмонларни қарайин, эртага керак бўлади, ўзинг ҳам опчиқ.\nЁдгор жарчи жўрасини кузатиб келиб, ҳовлида тимирскиланиб юрган кампирини чақирди.\n— Турсунтош, буёққа қара,\n— Ҳа, ошнангиз дарров кетибди?\n— Эрта ҳашар экан шуни айтгани кепти. Кенжага айт кетмонларни топиб қўйсин.\nКенжа деганлари чол-кампирнинг танҳо қизи Турсунтошнинг ўғли. Бобо-момоси билан яшайди. Кампири иккаласи уч фарзанд кўрди, аммо иккитаси пешоналарига сиғмади. Кампири, кўп эслайди, бачаларим бўлимлигина эди, кўзиккан, ҳали ҳам иккиси кўз олдимда турибди, дейди йиғлаб. Қизи Турсунтошдан кейин бошқа фарзанд кўришмади. Худога шукур, ҳозир бешта невара бор. Уч ўғил, икки қиз. Куёви билан қизи кичик ўғлини чол-кампирга беришди. Рўзихол момо кенжани бир яшарлигидан катта қилган. Кенжа, Кенжа дейвериб чол-кампир унинг асл отини ҳам эсидан чиқариб юборишган. Бир гал кампири қизидан Кенжанинг оти нима деб сўраганда, Самариддинми, Қамариддинми деганди, эсида қолмади.\n— Барибир айтишга тилим келишмайди, кичкина бўлгандан кейин ўз оти ўзи билан Кенжа-да, — деди қизига.\nЭртаси Ёдгор бобо саҳар туриб мол-ҳолга қаради, эшакка тўқим уриб йўлга тушди. “Маҳаллага ҳашарга ҳоооо, белкурак, кетмон билан чиқинглар ҳоооо”, дея қишлоқни бир айланди. Сўнг уйга келиб чойини ичди, қўра деворига суяб қўйилган белкурак билан кетмонни олиб, тушликка бўғирсоқ қилиб, чой билан Кенжадан бериб юбор деб кампирига тайинлади-да кўчага чиқди.\nМаҳалла чойхонасига ўн-ўн беш чоғли одам йиғилган, Бобоқул оқсоқол нима иш қилишни тушунтираётган экан.\n— Аввал ҳовузни тозалаймиз, кейин кўчат ўтқазамиз, дарахтларниям оқлайсилар.\n— Оқсоқол бобо, сизлар гурунг бериб турсаларинг бўлди, иш ўзимиздан ортмайди, — дейишди йигитлар.\n— Ёдгорбой, — оқсоқол жўрасига ўгирилди, — эл оралаб кўп юрасан, ўзинг энди буларни зериктирмай турасан-да. Яна лақиллаб ишларманнинг белиниям совутиб ташлама. Иш ўзингга қолади кейин.\n— Мен нимани айтаман, Бобоқул, ёшларга бизнинг гурунглар қизиқ бўмайди.\n— Бўлмаса ўзингдан кўр, Ёдгорбой, сирингни очаман энди, — кулиб гап бошлади оқсоқол. Ёдгор жарчи ошнасига қараб чимирилди:\n— Биз ҳам бир нималарни биламиз, мен-ку бир бақироқ, сен оқсоқолсан, ўзингга қийин бўлмасин…\nГапга маҳтал ёш-яланг икки чолнинг гап-сўзидан кула бошлашди.\n— Билганингни қил. Сендан қўрқадиган жойим йўқ. Ҳа, йигитлар, ҳам иш бўлсин, ҳам гурунг. У вақтларда биз ҳам сизлардай бўз йигит эдик. Маърифбой жўрамизнинг тўйи куни юзта-юзта олиб уйга қайтдик. Салтанглашиб кўчадан келаётгандик. Салим боди бор-ку, мулла Салим боболаринг, шул “Келинглар жўралар, кимнинг нима орзуси бор айтиб, шу кеча дуо қилайлик, орзуларимиз амалга ошсин” деб қолди. Ўзинг пиён бўлсанг, қоламасига боди бўлсанг — дуонг қаергача боради дейдиган одам йўқ.\nОқсоқолнинг гапи шу ерга етганда Ёдгор жарчи пиқиллаб кула бошлади ва “гапиравер” дегандек жўрасига имо қилди. Оқсоқол давом этди.\n— Шундай қилиб баримиз орзумизни айтиб кетдик. Мен “военний” бўлишни, Салим урушда йўқолган отасининг қабрини топишни орзу қилишини айтди. Навбат Ёдгорбойга келди. “Жўралар, мен шу телевизорда чиқадиган чиройли диктир қиз бор-ку, шунинг қўлидан бир пиёла чой ичишни орзу қиламан” деди. Бу писмиқда гап кўп экан, кайфчиликда тилидан тутилди. Жўралар баримиз ўртага олдик, эртага тандир кабоб қилиб берасан, бўлмаса хотинингга айтамиз, Рўзихол бу гапни эшитса сени девордан ошириб отади дедик. Ёдгорбой рози бўлди, эртаси мазза қилиб тандир едик.\nҲамма гуриллаб кулиб юборди.\n— Ёдгор бобо, орзу амалга ошдими, — ҳазиллашди қўшниси Шомирза.\n— Ҳўв, Мирза, кўзингга қара, оёғингни чопиб ташлайсан ҳозир. Бировнинг орзуси билан нима ишинг бор.\nТағин кулги такрорланди. Шу куни ҳазил-ҳузил билан анча иш қилинди. Қариб, аксар шохлари қурий бошлаган тутни илдизи билан йигитлар қўпориб олишди. “Сумалакка ишлатамиз” деб келишиб ҳам олишди.\nУйга келгач, Кенжа момосига бу гапни етказган бўлса, ҳў орзунгизга деб қолса керак, хаёлидан ўтказди Ёдгор жарчи. Аммо кампирининг қош-қовоғи жойидалигини кўриб невараси ҳеч нима айтмаганини билди. Кечқурун ухлаётиб негадир диктир қиз ёдига тушиб кетди, уям қариб кампир бўлиб қолгандир, қизиқ, ҳозир ҳам чиройлимикин?! Юз-кўзиям эсида қолмабди.\nЁдгор чол ёмғирда намиқиб ҳали қуримаган супа лабига ўтираркан, бугунги йигитларнинг ҳам бир кун келиб кексайишини хаёл қилди ва беихтиёр титраб кетди: ҳаёт дегани бир паслик маҳалла ҳашаридай гап экан-да, асли. Қуриб, қариганини кесишади, қўпоришади. Ўрнига янгисини экишади.\nЧолнинг кўз ўнгида ағдарилган тут намоён бўларкан, томорқадан бебош бузоқчани судраб чиқиб келаётган Кенжага боқиб ўтирарди, аммо уни кўрмасди.\n“Ўзбекистон адабиёти ва санъати” газетаси, 2012 йил, 22-сон\nРукнларНасиба Абдуллаева (1969)\n← Аввалги Аввалги Улуғбек Ҳамдам. Сафар (ҳикоя)\nКейинги → Кейинги: Зуҳриддин Исомиддинов. “Донишмандлардан бири…”


Жалолобод: Қонли воқеалардан қолган қора деворлар\n07 май 2021, Тошкент вақти: 15:59\nҚирғизистоннинг Ўш ва Жалолобод шаҳарларида 2010 йили содир этилган миллатлараро низога беш йил тўлди. Июнь ойида рўй берган қонли воқеаларда Жалолобод вилоятида 750 дан ортиқ бинога ўт қўйилган эди. Куйиб кетган уйларнинг асосий қисми ҳукумат ва халқаро ташкилотлар тарафидан берилган ёрдам эвазига қайта тикланган. Бироқ мамлакатни тарк этган ва молиявий аҳволи ночор бўлган айрим жалолободликларнинг уй-жойлари ҳалигача таъмирлангани йўқ.\n2010 йилнинг 10 июнида Ўшда бошланган қонли воқеалар бу ердан 120 километр узоқликдаги Жалолобод шаҳрига икки кун ўтиб, 12 июнь куни етиб келган. Ушбу воқеаларда кўплаб уйлар ёниб кул бўлган эди.\nКулга айланган иморатлар орасида Сузоқ туманидаги Тош-Булоқ қишлоғида яшовчи Равшан Тиллахўжаевнинг уйи ҳам бор. Ўша машъум куни у қизини куёвга узатаётган ва унинг уйида тўй бўлаётган эди. Тўполонда уйи ва қизининг сепи ортилган юк машинаси тўлиғи билан ёниб кетган. Бироқ кейинчалик Тиллахўжаевлар эскисига ухшамаса ҳам яшаш учун етарли шароити бўлган уй қуриб олишди.\n- Энди воқеа бўлиб ўтди. Уни қайта эслашнинг кераги йўқ. Ёмонликни эсласанг, яхшилик келмайди. Ҳозир ҳаммаси тинч, ёрдам ҳам бериляпти. Қурилиш материалларини беришди. Уйимизни қўлдан келганча қайта тикладик. Ҳозир икки миллат қариндош бўлиб, қудалашиб кетганмиз. Масалан, амакимнинг аёли қирғиз, акамнинг қизи эса ўтган йили қирғиз болага турмушга чиқди. Бизга бундан ортиқ яна нима керак? Тинчлик ва саломатлик бўлсин, - дейди Равшан Тиллахўжаев.\nЯшаш жойини қийинчиларга қарамай тиклаб олиб, яхши ниятлар билан турмушини ўз уйида давом эттираётганларнинг сони кўп. Шундай бўлсада, ҳозиргача эгалари аниқланмаган ёки молиявий шароити оғир бўлган оилаларга тегишли бинолар, орадан беш йил ўтган бўлсада, ҳалигача қайта тикланмаган. Жалолобод шаҳрининг Манас кўчасидаги №140 рақамли икки қаватли уй ҳозир ҳам кулга беланиб ётибди. Унинг эгаси қонли воқеаларда Украинага қочиб кетганича қайтиб келмаган. Қўшнилари қочқин оила билан алоқада эмаслигини айтишади.\nПушкин кўчасидаги ёниб кетган икки қаватли дўконнинг биринчи қавати ўтган йили қайта ишга туширилган, иккинчи қавати эса куйган бўйича турибди. Унинг эгаси Азимжон Хўжакалонов молиявий сабаблар туфайли иморатни тўлиқ қайта тиклашга мумкинчилиги йўқлигини айтади. Қирғиз тилида гапираркан, Азимжон бундай деди:\n- Бизнинг оиламизда кўпчилик яшайди. Шу сабабли пул тирикчиликдан ошмаяпти. Биринчи қаватини давлат тарафидан берилган ёрдам билан ўнглаб олдик. Иккинчи қаватига эса пул етмаяпти. Бу ерда авиакасса, қассобхона, банк, дўкон бор эди. Барчаси куйиб, ҳеч нарса қолмаган. Беш йилдан бери секин-секин эски ҳолатига қайтаряпмиз. Тадбиркорларга бериладиган 14 фоизлик кредит олинглар, дейишди. Лекин уни қандай қайтаришни ўйлаб, олишдан бош тортдик. Келаси йилда иккинчи қаватини ҳам таъмирлаб ишга туширмоқчимиз, - дейди Азимжон Хўжакалонов.\nҚирғизистон ҳукуматининг Жалолобод вилоятидаги вакили аппаратининг бўлим бошлиғи Ажимамат Исаев қайта тикланмаган уйларнинг эгалари қайтмагунича давлат тозалаш ишларини ўтказишга ҳуқуқли эмаслигини айтади.\n- Жалолобод шаҳри, Новкен, Сузоқ, Бозорқўрғон ва Олабуқа туманларида жами 757 иморат ёниб кетган. Эски пахса билан қурилган уйлар ўрнига ғишдан янгисини солиб бердик. Давлат ва халқаро ташкилотлар бирлашиб уларга кўмак кўрсатилди. Ёниб кетган ва эгаси аниқланмаган тижорат иморатлари шаҳарнинг марказий кўчаларида ҳам бор. Уларни буздириб ташлашга бизнинг ҳуқуқимиз йўқ. Эгалари аниқланмагани учун шундай турибди, - дейди расмий.\nИюнь воқеаларида биноларга ўт қўйилиши туфайли 720 миллион қирғиз сўми миқдорида зарар етказилгани айтилади. Иморатлари куйган тадбиркорларга кўрган зарарига қараб 50 мингдан 200 минг сўмгача ёрдам кўрсатилган. Бироқ уларнинг барчаси ҳам ўз бизнесларини қайта тиклаб ололгани йўқ.\nШунга қарамасдан миллатлараро тичлик ва дўстона алоқалар қайта тикланмоқда, дейди Жалолобод вилоятининг Сузоқ туманида яшовчи оқсоқол Валихўжа Тўхтаматов.\n- Яна тўполон чиқараман, деб юрганларга Аллоҳ ўзи инсоф берсин. Уларнинг ҳам бола-чақаси бор, ўйлаши керак. Бугунгина яшасак майли эди. Фақат Аллоҳ билади яна қанча яшаймиз. Шунинг учун хатога йўл қўймаслигимиз керак. Элимиз ёмон эмас. Қирғизистон халқи барибир меҳмондўст, яхши яшаб келяпти. Кимгадир керак бўлди бу нарса. Битта мақсад – тинчлик. Уйимизда бир бурда нон бўлса ва шуни беғалва есаккина танамизга тарқайди, - дейди сузоқлик Валихўжа Тўхтаматов.\n2010 йилда Ўшда ва Жалолободда этник низолар асосида юзага чиққан зўравонликлар чоғида ҳукумат ҳисобича, 450 одам ўлган, минглаб одам яраланган. Тўқнашувларда қурбон бўлганлардан 295 нафари ўзбек, 123 нафари қирғиздир. Июнь воқеалари бўйича 545 киши жиноий жавобгарликка тортилган. Улардан 400 нафари ўзбек, 133 нафари қирғиз, 8 нафари бошқа миллат вакилларидир.